Det oplyses, hvilken metode der er benyttet til at beregne virkningerne for indtægterne.

–◻ Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres.

• Administrationsbevillinger finansieret over bevillingsrammen for særprogrammer I ALT

• Administrationsbevillinger finansieret over bevillingsrammen for særprogrammer I ALT

Administrationsbevillinger finansieret over bevillingsrammen for særprogrammer

Kommissionen vil føre en politisk dialog og sørge for regelmæssig koordinering med Mauretanien for at forbedre forvaltningen af aftalen og protokollen og øge Unionens's bidrag til en bæredygtig ressourceforvaltning. Kommissionens normale budgetmæssige og finansielle regler og procedurer gælder for alle Kommissionens udbetalinger inden for rammerne af en partnerskabsaftale om bæredygtigt fiskeri. Navnlig skal de bankkonti i tredjelande, som beløbene for den finansielle modydelse indbetales til, udpeges entydigt. I henhold til protokollens artikel 5, stk. 8, skal den finansielle modydelse for adgang og i henhold til bilag 2 til protokollen skal den del, der er beregnet til udviklingen af sektoren, indbetales på en statskassekonto. Protokollens artikel 5, stk. 17, giver nu de europæiske myndigheder mulighed for at foretage kontrol på stedet af projekter, der finansieres gennem den finansielle modydelse vedrørende den sektorstøtte, der betales til partnerlandet i henhold til protokollen.

Betalingerne af udgifterne i forbindelse med adgang inden for rammerne af partnerskabsaftaler om bæredygtigt fiskeri kontrolleres for at sikre, at de er i overensstemmelse med bestemmelserne i internationale aftaler. Kontrollen i forbindelse med sektorstøtten har til formål at overvåge gennemførelsen af denne støtte. Overvågningen udføres af Kommissionens personale i EU-delegationerne og på møder i Den Blandede Komité. Der anvendes en flerårlig programmeringsmatrix til evaluering af fremskridt. Hvis fremskridtene ikke er tilstrækkelige, suspenderes eller reduceres betalingen af den næste rate. De samlede omkostninger til kontrol af alle partnerskabsaftaler om bæredygtigt fiskeri anslås til ca. 1,8 % (for 2018-bidrag). Kontrolprocedurerne for partnerskabsaftaler om bæredygtigt fiskeri er i vid udstrækning baseret på ufravigelige forskriftsmæssige krav. Hvis der ikke konstateres svagheder, som kan have en betydelig indvirkning på de finansielle transaktioners lovlighed og formelle rigtighed, anses kontrollen for at være effektiv. Den gennemsnitlige fejlprocent skønnes at ligge under væsentlighedstærsklen.

Sektorstøtten udbetales første gang senest tre måneder efter Den Blandede Komités aftale om det årlige og flerårige gennemførelsesprogram; for de følgende år vil støtten være betinget af de opnåede resultater. De opnåede resultater og udnyttelsesgraden vil blive overvåget i overensstemmelse med betingelserne for gennemførelse af sektorstøtten til Mauretaniens fiskeripolitik, jf. bilag 2 til protokollen, på grundlag af rapporter eller dokumentation fra partnerlandet og fiskeriattachéens evalueringer og undersøgelser.

Betalingerne vedrørende adgang er årlige og finder sted på årsdagen for protokollens indgåelse, undtagen for det første år, hvor betalingen finder sted senest 60 dage efter startdatoen for den midlertidige anvendelse. For det første år betales den finansielle modydelse for adgang dog i to rater, hvoraf anden rate er betinget af, at Mauretanien vedtager en forvaltningsplan for fiskeri efter små pelagiske arter. Adgangen for fartøjer kontrolleres ved udstedelse af fiskeritilladelser.

Den konstaterede risiko består i en underudnyttelse af fiskerimulighederne for så vidt angår EU-rederne og en underudnyttelse eller forsinkelser i udnyttelsen af midlerne til finansiering af sektorpolitikken for fiskeri for så vidt angår Mauretanien. Det er planen at føre omfattende drøftelser om planlægningen og gennemførelsen af den sektorpolitik, der er omhandlet i aftalen og protokollen. Fælles analyse af resultaterne, jf. protokollens artikel 8, indgår også i kontrolsystemet. Desuden indeholder aftalen og protokollen specifikke bestemmelser om suspension på visse betingelser og under nærmere fastlagte omstændigheder.

Kommissionen (GD MARE i samarbejde med sin kompetente fiskeriattaché for Mauretanien, der er baseret i Nouakchott, og i samråd med de relevante tjenestegrene i Kommissionen) sørger for løbende at overvåge gennemførelsen af protokollen, hvad angår operatørernes udnyttelse af fiskerimuligheder og fangstdata samt overholdelse af betingelserne for sektorstøtte.

–☑ Forslag/initiativ gældende fra datoen for undertegnelsen i 2021 og for 5 år frem til 2026

De midler, der i medfør af partnerskabsaftalen om bæredygtigt fiskeri udbetales som finansiel modydelse til gengæld for adgangen til ressourcerne, udgør fungible indtægter på Mauretaniens nationale budget. Dog er det en betingelse for indgåelse og opfølgning af partnerskabsaftaler om bæredygtigt fiskeri, at de midler, der er afsat til sektorstøtte, overføres (typisk ved indførelse i finansloven for det pågældende år) til ministeriet med ansvar for fiskeri. Disse finansielle midler er forenelige med andre finansieringskilder fra andre internationale bidragydere til gennemførelse af projekter og/eller programmer, der gennemføres på nationalt plan i fiskerisektoren.

En analyse af de tidligere fangster i Den Islamiske Republik Mauretaniens fiskerizone og de seneste fangster inden for rammerne af lignende protokoller i regionen samt foreliggende vurderinger og videnskabelig rådgivning har ført til, at parterne har fastsat fiskerimuligheder i form af fangstbegrænsninger (TAC'er) eller referencemængder for de kategorier, der er nævnt i begrundelsen ovenfor. Inden begyndelsen af det tredje år vil fiskerimulighederne blive vurderet og om nødvendigt justeret i fællesskab, jf. protokollens artikel 7. I sektorstøtten tages der hensyn til behovene for at styrke kapaciteten hos Den Islamiske Republik Mauretaniens fiskerimyndigheder, til prioriteterne i den nationale fiskeristrategi, herunder navnlig videnskabelig forskning i samt kontrol med og overvågning af fiskeriaktiviteter.

Hvis EU ikke indgår den nye protokol, vil det være til hinder for EU-fartøjernes fiskeri, da den nuværende aftale indeholder en klausul, der udelukker fiskeri, som ikke finder sted inden for de rammer, der er fastsat i en protokol til aftalen. Der er derfor en klar merværdi for Unionens's højsøflåde. Protokollen indeholder også en ramme for et styrket samarbejde mellem Unionen og Mauretanien.

Den nye protokol udgør en ramme for EU-flådens fiskeriaktiviteter i Mauretaniens fiskeriområde og giver redere fra EU-fartøjer mulighed for at søge om tilladelse til at fiske i dette område. Desuden vil den nye protokol styrke samarbejdet mellem Unionen og Mauretanien med henblik på at fremme udviklingen af en bæredygtig fiskeripolitik i alle dens dimensioner. Den indeholder bl.a. bestemmelser om fartøjsovervågning ved hjælp af FOS og elektronisk indberetning af fangstopgørelser. Den sektorstøtte, der kan ydes i henhold til protokollen, vil hjælpe Mauretanien med at gennemføre sin nationale fiskeristrategi, herunder bekæmpelse af IUU-fiskeri, samtidig med at den bidrager til at fremme anstændige arbejdsvilkår i fiskerisektoren.

Det forudses, at den nye aftale og dens protokol anvendes midlertidigt fra datoen for undertegnelsen med henblik på i givet fald at begrænse den periode, hvor det ikke er muligt at gennemføre fiskeriaktiviteter.

Aftalen og protokollen er ligeledes med til at forbedre forvaltningen og bevarelsen af fiskeressourcerne i kraft af finansiel støtte (sektorstøtte) til gennemførelsen af programmer, som partnerlandet vedtager på nationalt plan, navnlig hvad angår den omfattende fiskeriplan, kontrol og bekæmpelse af ulovligt fiskeri og støtte til sektoren for ikkeindustrielt fiskeri.

Indgåelsen af aftalen og den tilhørende gennemførelsesprotokol gør det muligt at fortsætte og styrke det strategiske fiskeripartnerskab mellem Den Europæiske Union og Mauretanien. Indgåelsen af protokollen skaber fiskerimuligheder for EU-fartøjer i Mauretaniens fiskeriområde.

Angiv, hvilke virkninger forslaget/initiativet forventes at få for modtagerne/målgruppen.

At bidrage til et bæredygtigt fiskeri uden for EU's farvande, at fastholde en europæisk tilstedeværelse i fjernfiskeriet og at beskytte den europæiske fiskerisektors og forbrugernes interesser ved at forhandle om og indgå partnerskabsaftaler om bæredygtigt fiskeri med kyststater i overensstemmelse med øvrige EU-politikker.

Forhandlinger om og indgåelse af partnerskabsaftaler med tredjelande om bæredygtigt fiskeri opfylder det generelle mål om at give EU-fiskerfartøjer adgang til fiskeri i tredjelandes fiskeriområder og at udvikle et partnerskab med disse lande for at fremme en bæredygtig udnyttelse af fiskeressourcerne uden for EU's farvande.

2.2.3.Vurdering af og begrundelse for kontrolforanstaltningernes omkostningseffektivitet (forholdet mellem kontrolomkostningerne og værdien af de forvaltede midler) samt vurdering af den forventede risiko for fejl (ved betaling og ved afslutning)

2.2.2.Oplysninger om de udpegede risici og det/de interne kontrolsystem(er), der etableres for at afbøde dem

1.5.2.Merværdien ved et EU-tiltag (f.eks. som følge af koordineringsfordele, retssikkerhed, større effekt eller komplementaritet). Ved "merværdien ved en indsats fra EU's side" forstås her merværdien af EU's intervention i forhold til den værdi, som medlemsstaterne ville have skabt enkeltvis.

Kommissionen foranstalter på Unionens vegne den meddelelse, der er omhandlet i protokollens artikel 26, med henblik på at udtrykke Unionens samtykke i at blive bundet af protokollen.

(6)Disse foranstaltninger bør træde i kraft snarest muligt i betragtning af den økonomiske betydning af EU-fiskeriet i Mauretaniens fiskerizone og behovet for at begrænse varigheden af dette fiskeri mest muligt —

(4)I henhold til aftalens artikel 14 nedsættes der en blandet komité, som skal overvåge gennemførelsen af aftalen og den tilhørende gennemførelsesprotokol. I henhold til protokollens artikel 7, stk. 1, kan Den Blandede Komité desuden godkende visse ændringer af protokollen. For at lette godkendelsen af sådanne ændringer bør Kommissionen på særlige materielle og formelle betingelser bemyndiges til på Unionens vegne at godkende dem efter en forenklet procedure.

(2)Formålet med partnerskabsaftalen og protokollen er at gøre det muligt for Unionen og Den Islamiske Republik Mauretanien at arbejde tæt sammen for yderligere at fremme udviklingen af en politik for bæredygtigt fiskeri og ansvarlig udnyttelse af fiskeressourcerne i Mauretaniens fiskerizone og Atlanterhavet og samtidig bidrage til anstændige arbejdsvilkår i fiskerisektoren.

Den årlige finansielle modydelse for EU-fartøjers adgang til farvandene og fiskeressourcerne i de mauretanske farvande fastsættes for protokollens to første anvendelsesår til højst 57 500 000 EUR. Dette beløb vil blive revideret inden protokollens tredje anvendelsesår. Denne revision er nødvendig for at tage hensyn til udviklingen i situationen for de fiskebestande, der er omfattet af protokollen, de forvaltningsforanstaltninger for disse bestande, som Mauretanien meget snart vil vedtage, og de langsigtede virkninger af de tekniske foranstaltninger, der er truffet for at gøre protokollen mere attraktiv for de europæiske flåder. Denne revision vil navnlig gøre det muligt at tilpasse fiskerimulighederne til den europæiske flådes faktiske aktiviteter i Mauretaniens farvande og vil i givet fald føre til en justering af den finansielle modydelse, der betales af Unionen. Derudover opretholdes den finansielle modydelse til støtte for udviklingen af sektorpolitikken for fiskeriet i Mauretanien samlet set på samme niveau som den nuværende protokol, dvs. 16 500 000 EUR for hele protokollens løbetid, men fordeles over en periode på fem år, idet der tages hensyn til tempoet i udnyttelsen af midlerne og de beløb, der fortsat er til rådighed inden for rammerne af den nuværende protokol. Denne støtte er i tråd med målene i Mauretaniens nationale strategiske plan for fiskeriet. Det årlige beløb til forpligtelses- og betalingsbevillinger fastsættes under den årlige budgetprocedure, herunder den reserve for protokoller, der endnu ikke er trådt i kraft ved årets begyndelse.

Medlemsstaterne, repræsentanterne for fiskerisektoren, internationale civilsamfundsorganisationer og Mauretaniens fiskeriforvaltning og civilsamfund blev hørt som led i vurderingen. Der har også fundet høringer sted inden for rammerne af Det Rådgivende Råd for Højsøflåden.

På grund af det store fiskeriområde, som Mauretanien har under sin jurisdiktion, er det vigtigt for Unionen at opretholde et instrument, der muliggør et vidtgående sektorsamarbejde med en vigtig partner inden for havforvaltning på subregionalt plan. En styrkelse af forbindelserne med Mauretanien vil også gøre det muligt at skabe alliancer inden for rammerne af Den Internationale Kommission for Bevarelse af Tunfiskebestanden i Atlanterhavet (ICCAT) og andre regionale organer, navnlig Komitéen for Fiskeriet i det Østlige Centrale Atlanterhav (CECAF). Derudover betyder dette for Unionens fiskerflåde, at der kan opretholdes adgang til et vigtigt fiskeriområde for indførelse af fangststrategier inden for rammerne af en flerårig international retlig ramme. For de mauretanske myndigheder er målet at opretholde forbindelserne med Unionen med henblik på at styrke havforvaltningen, modtage en specifik sektorstøtte med flerårige finansieringsmuligheder og indlede industrialiseringen af dens forarbejdningssektor gennem fartøjernes aktiviteter som led i diversificeringen af landets økonomi.

Det blev i evalueringen konkluderet, at Unionens fiskerisektor har en stor interesse i at kunne fiske i Mauretanien, og at en fornyelse af protokollen vil være i begge parters interesse. Derudover vil en fornyelse af protokollen kunne styrke tilsynet, kontrollen og overvågningen samt bidrage til en bedre forvaltning af fiskeriet i regionen.

Forslaget står i et rimeligt forhold til det mål om at etablere en retlig, miljømæssig, økonomisk og social forvaltningsramme for EU-fartøjers fiskeri i tredjelandsfarvande, som er fastsat i artikel 31 i forordningen om den fælles fiskeripolitik. Det er i overensstemmelse med nævnte bestemmelser og med de bestemmelser om finansiel bistand til tredjelande, der er fastsat i nævnte forordnings artikel 32.

I henhold til artikel 17, stk. 1, i traktaten om Den Europæiske Union varetager Kommissionen Unionens repræsentation udadtil, undtagen i spørgsmål, der henhører under den fælles udenrigs- og sikkerhedspolitik. Derfor er det alene tjenestemænd, der er udpeget af Kommissionen, som har beføjelse til at meddele indgåelsen af en aftale mellem Unionen og et tredjeland.

For så vidt angår Mauretanien er fiskeripartnerskabsaftalen en del af en bredere bilateral partnerskabsramme, der dækker forskellige områder, herunder udviklingssamarbejde, sikkerhedspolitik, menneskerettigheder, migration, arbejdsvilkår, miljø og politikker for regionerne i den yderste periferi.

Forhandlingerne om en ny partnerskabsaftale om bæredygtigt fiskeri med Mauretanien og om protokollen til gennemførelse heraf indgår som led i Unionens optræden udadtil over for landene i Afrika, Caribien og Stillehavet (ACS), og der tages navnlig hensyn til Unionens mål vedrørende respekt for de demokratiske principper og menneskerettighederne.

Den nye protokol fastsætter for de to første anvendelsesår de samme fiskerimuligheder som i den nuværende protokol med undtagelse af referencemængderne for de to kategorier af tunfisk, for hvilke der er foretaget en ubetydelig justering. Det drejer sig navnlig om følgende kategorier:

Formålet med protokollen er at skabe fiskerimuligheder for EU-fiskerfartøjer i Mauretaniens fiskerizone inden for grænserne af det disponible overskud i overensstemmelse med den bedste foreliggende videnskabelige rådgivning og de resolutioner og henstillinger, der er vedtaget af Den Internationale Kommission for Bevarelse af Tunfiskebestanden i Atlanterhavet (ICCAT) og Komitéen for Fiskeriet i det Østlige Centrale Atlanterhav (CECAF). Europa-Kommissionen har bl.a. baseret sin forhandlingsposition på resultaterne af en vurdering af den foregående protokol (2015-2019) og en fremadrettet vurdering af, hvorvidt der bør indgås en ny protokol. Vurderingerne er foretaget af eksterne eksperter. Formålet er ligeledes at styrke samarbejdet mellem Den Europæiske Union og Den Islamiske Republik Mauretanien med henblik på at udvikle en politik for bæredygtigt fiskeri og ansvarlig udnyttelse af fiskeressourcerne i Mauretaniens fiskeriområde og i Atlanterhavet i begge parters interesse. Dette samarbejde vil også bidrage til at skabe arbejdspladser og fremme anstændige arbejdsvilkår under fiskeriet.

Det vigtigste formål med den nye aftale er at skabe et tidssvarende grundlag for at fortsætte og styrke det strategiske partnerskab om fiskeri mellem Den Europæiske Union og Den Islamiske Republik Mauretanien, som tager hensyn til prioriteterne i den fælles fiskeripolitik efter reformen og dennes eksterne dimension.

Den nye gennemførelsesprotokol omfatter en periode på fem år fra datoen for dens midlertidige anvendelse, jf. protokollens artikel 19, dvs. datoen for begge parters undertegnelse af protokollen. Den indeholder en klausul om, at den kan tages op til fornyet overvejelse i dens andet anvendelsesår med henblik på en eventuel justering af fiskerimulighederne og den finansielle modydelse.

Den nye aftale omfatter en periode på seks år fra datoen for dens midlertidige anvendelse, jf. aftalens artikel 20, dvs. datoen for begge parters undertegnelse af aftalen. Aftalen fornys ved stiltiende forlængelse.

Fiskeripartnerskabsaftalen mellem Den Islamiske Republik Mauretanien og Det Europæiske Fællesskab blev undertegnet den 8. august 2008 og trådte i kraft for en periode på seks år. Aftalen fornys stiltiende, så den forbliver i kraft. Den seneste protokol til gennemførelse af fiskeripartnerskabsaftalen med en indledende løbetid på fire år (2015-2019) er blevet forlænget to gange og hver gang for et år. Den udløber den 15. november 2021. På grundlag af forhandlingsdirektiverne har Europa-Kommissionen ført forhandlinger med regeringen for Den Islamiske Republik Mauretanien (herefter "Mauretanien") om indgåelse på Den Europæiske Unions vegne af en ny partnerskabsaftale om bæredygtigt fiskeri og den tilhørende gennemførelsesprotokol. Disse forhandlinger mundede ud i, at der den 28. juli 2021 blev paraferet en aftale med tilhørende protokol.

EUROPA-KOMMISSIONEN Bruxelles, den 28.9.2021 COM(2021) 589 final BILAG til Forslag til Rådets afgørelse om indgåelse af partnerskabsaftalen om bæredygtigt fiskeri mellem Den Europæiske Union og Den Islamiske Republik Mauretanien og den tilhørende gennemførelsesprotokol



BILAG I PARTNERSKABSAFTALE om bæredygtigt fiskeri mellem Den Europæiske Union og Den Islamiske Republik Mauretanien DEN EUROPÆISKE UNION, i det følgende benævnt "Unionen", og DEN ISLAMISKE REPUBLIK MAURETANIEN, i det følgende benævnt "Mauretanien", i det følgende benævnt "parterne" under ét og en "part" hver for sig, SOM TAGER I BETRAGTNING, at der er et nært samarbejde mellem Unionen og Mauretanien, bl.a. som led i Cotonouaftalen om oprettelse af et nært samarbejde mellem Det europæiske Fællesskab og dets medlemsstater på den ene side og Mauretanien på den anden side, eller aftalen mellem Den Europæiske Union og ACS-staterne, der afløser Cotonouaftalen, på datoen for dens midlertidige anvendelse eller ikrafttræden, samt deres fælles ønske om at udbygge disse forbindelser, SOM ER FAST BESLUTTET PÅ nøje at overholde folkeretten og de grundlæggende menneskerettigheder under sikring af gensidige fordele for de berørte parter, SOM HENVISER TIL bestemmelserne i De Forenede Nationers havretskonvention (UNCLOS), der blev udfærdiget i Montego Bay i 1982, SOM ER BEVIDST OM betydningen af principperne i den adfærdskodeks for ansvarligt fiskeri, der blev vedtaget på Fødevare- og Landbrugsorganisationens (FAO's) konference i 1995, SOM ANERKENDER betydningen af aftalen om havnestatsforanstaltninger, der skal forebygge, afværge og standse ulovligt, urapporteret og ureguleret fiskeri, og som har til hensigt at træffe alle nødvendige foranstaltninger til en effektiv gennemførelse heraf, SOM ER FAST BESLUTTET PÅ at anvende de afgørelser og henstillinger, der vedtages af de relevante regionale fiskeriorganisationer, som parterne er medlem af, SOM MED HENBLIK HERPÅ ØNSKER at tage hensyn til den foreliggende og relevante videnskabelige rådgivning og de relevante forvaltningsplaner, der er vedtaget af de kompetente regionale fiskeriforvaltningsorganisationer, for at sikre et miljømæssigt bæredygtigt fiskeri og fremme havforvaltningen på internationalt plan, SOM BESTRÆBER SIG PÅ at etablere en dialog om fiskeriforvaltning, bekæmpelse af ulovligt, urapporteret og ureguleret fiskeri og kontrol, overvågning af og tilsyn med fiskeriaktiviteter, SOM ØNSKER, at adgangen til fiskerizonen står i et rimeligt forhold til EU-fiskerflådens aktiviteter, og at EU-flåden opnår en passende andel af de overskydende fiskeressourcer på de samme tekniske fiskeribetingelser, som gælder for alle flåder, SOM ER OVERBEVIST OM, at partnerskabet skal baseres på, at foranstaltninger, der, uanset om de træffes i fællesskab eller unilateralt, supplerer hinanden og sikrer sammenhæng og synergi i indsatsen,

SOM ER BESLUTTET PÅ som led i sektorpolitikken for fiskeriet i Mauretanien at fremme partnerskabet med henblik på at finde egnede metoder til at sikre, at en sådan politik gennemføres effektivt, og at inddrage erhvervslivet og civilsamfundet i processen, SOM ØNSKER at fastsætte vilkårene og betingelserne for EU-fartøjers adgang til fiskerizonen under hensyntagen til fiskerikapaciteten hos de flåder, der fisker i området, samtidig med at der rettes særlig opmærksomhed mod visse arters overlappende og stærkt vandrende karakter, SOM ER KLAR OVER havfiskerisektorens og de dertil knyttede industriers betydning for Mauretaniens økonomiske og sociale udvikling samt for visse regioner i Unionen, SOM ER FAST BESLUTTET PÅ at udvide det økonomiske og sociale samarbejde med henblik på at etablere og styrke et bæredygtigt fiskeri og bidrage til en bedre havforvaltning, herunder gennem udvikling af investeringer, der involverer begge parters virksomheder og er i tråd med Mauretaniens udviklingsmål ER BLEVET ENIGE OM FØLGENDE: ALMINDELIGE BESTEMMELSER Artikel 1 Definitioner I denne aftale forstås ved: a) "myndighederne i Mauretanien": ministeriet for fiskeri og maritim økonomi b) "EU-myndigheder": Europa-Kommissionen c) "aftale": denne partnerskabsaftale om bæredygtigt fiskeri mellem Den Europæiske Union og Den Islamiske Republik Mauretanien, protokollen til gennemførelse af partnerskabsaftalen om bæredygtigt fiskeri mellem Den Europæiske Union og Den Islamiske Republik Mauretanien, dens bilag og tillæg d) "fiskeri": sporing af fisk, udsætning, sætning, trækning og indhaling af fiskeredskaber, ombordtagning af fangst, omladning, opbevaring om bord, forarbejdning om bord, overførsel, anbringelse i bur af fisk, opfedning og landing af fisk og fiskevarer e) "fiskerfartøj": et fartøj, der er udstyret til kommerciel udnyttelse af havets biologiske ressourcer f) "EU-fartøj": et fiskerfartøj, der fører en EU-medlemsstats flag og er registreret i Unionen g) "reder": den person, der er juridisk ansvarlig for et fiskerfartøj, og som har kommandoen eller kontrollen over det h) "fiskerizone": farvande underlagt Den Islamiske Republik Mauretaniens højhedsområde eller jurisdiktion. EU-fartøjers fiskeriaktiviteter i medfør af denne aftale udøves kun i de zoner, hvor fiskeri er tilladt i henhold til mauretansk lovgivning Denne definition berører ikke eventuelle forhandlinger vedrørende afgrænsningen af kyststaters havområder, der støder op til fiskerizonen, og tredjelandes rettigheder generelt i) "forvaltningszone": den aktivitetszone, der er afgrænset af de geografiske koordinater, de redskaber, der må anvendes, eller de arter, der må fiskes efter j) "fiskeritilladelse": en fiskerilicens udstedt af myndighederne i Mauretanien til et EU-fiskerfartøj, der giver det ret til at udøve fiskeri i fiskerizonen k) "bestand": en biologisk havressource, der forekommer i en given zone

l) "fiskevarer": akvatiske organismer, der stammer fra enhver form for fiskeri m) "akvakulturprodukter": akvatiske organismer på alle stadier af deres livscyklus, der stammer fra enhver form for akvakultur, eller produkter, der er fremstillet heraf n) "fiskerisektor": økonomisk sektor, der omfatter al produktion, forarbejdning og afsætning af fiskevarer og akvakulturprodukter o) "fiskerimuligheder": en kvantificeret ret til at fiske udtrykt i fangster eller antal fartøjer p) "bæredygtigt fiskeri": fiskeri i overensstemmelse med de mål og principper, der er nedfældet i adfærdskodeksen for ansvarligt fiskeri, der blev vedtaget på FAO's konference i 1995. Artikel 2 Formål I denne aftale fastsættes en retlig, miljømæssig, økonomisk og social forvaltningsramme for EU-fartøjers fiskeri, herunder: a) de vilkår, hvorpå EU-fartøjer kan udøve fiskeri i fiskerizonen b) det økonomiske og finansielle samarbejde i fiskerisektoren med henblik på at skabe et partnerskab til gavn for fiskerisektoren og at styrke havforvaltningen c) det administrative samarbejde om gennemførelsen af den finansielle modydelse, jf. artikel 13, stk. 2, litra b) og c) d) det videnskabelige og tekniske samarbejde med henblik på at sikre en bæredygtig udnyttelse af fiskeressourcerne i fiskerizonen og at udvikle den pågældende sektor e) samarbejdet om kontrol- og overvågningsforanstaltninger med henblik på at kontrollere fiskeriet i fiskerizonen for at sikre, at de gældende regler overholdes, og at foranstaltningerne til bevarelse af fiskebestandene og forvaltning af fiskeriet er effektive, navnlig de foranstaltninger, der tager sigte på bekæmpelse af ulovligt, urapporteret og ureguleret fiskeri. Artikel 3 Principper og mål for aftalens gennemførelse 1. Parterne forpligter sig til at fremme et ansvarligt fiskeri i fiskerizonen efter princippet om ikkeforskelsbehandling af de forskellige flåder, der er til stede i fiskerizonen. 2. Myndighederne i Mauretanien forpligter sig til at sikre, at adgangen til fiskerizonen står i forhold til EU-fiskerflådens aktivitet. Mauretanien bestræber sig på at sikre, at EU-flåden får en passende andel af de overskydende fiskeressourcer. EU-flåden er omfattet af de samme tekniske fiskeri- og adgangsbetingelser, der gælder for alle flåder. 3. Af hensyn til gennemsigtigheden forpligter Mauretanien sig til at offentliggøre og udveksle oplysninger om enhver aftale, der giver udenlandske fartøjer tilladelse til at fiske i dets fiskerizone, og om den deraf følgende fiskeriindsats, navnlig antallet af udstedte fiskeritilladelser, de rapporterede fangstmængder og de tilladte fiskerizoner. 4. Parterne er enige om, at EU-fiskerfartøjerne kun må fange overskuddet af den tilladte fangstmængde som omhandlet i artikel 62, stk. 2 og 3, i UNCLOS og som identificeret på en klar og gennemsigtig måde på basis af den bedste videnskabelige rådgivning og udveksling af relevante oplysninger mellem parterne om alle de i fiskerizonen aktive flåders samlede fiskeriindsats for de berørte bestande. 5. For så vidt angår fælles eller stærkt vandrende fiskebestande, tager parterne ved fastlæggelsen af de disponible ressourcer behørigt hensyn til de videnskabelige vurderinger, der foretages på regionalt plan, samt de bevarelses- og forvaltningsforanstaltninger, der vedtages af de kompetente regionale fiskeriforvaltningsorganisationer.

6. Parterne forpligter sig til at gennemføre aftalen i overensstemmelse med Cotonoupartnerskabsaftalens artikel 9 eller den tilsvarende artikel i aftalen mellem Den Europæiske Union og de ACS-staterne, der afløser Cotonouaftalen på datoen for dens midlertidige anvendelse eller ikrafttræden, for så vidt angår væsentlige elementer vedrørende menneskerettighederne, de demokratiske principper og retsstaten samt de grundlæggende elementer af god forvaltningskik. 7. Parterne forpligter sig i gensidig interesse til at etablere en tæt dialog, fremme koordineringen og navnlig informere om gennemførelsen af sektorpolitikken for fiskeri og havforvaltningen. 8. Parterne konsulterer hinanden på forhånd, inden de træffer afgørelser, der kan påvirke EU-fartøjernes aktiviteter inden for rammerne af denne aftale. 9. Parterne forpligter sig til at lade Den Internationale Arbejdsorganisations (ILO's) erklæring om grundlæggende principper og rettigheder på arbejdet finde fuld anvendelse på alle sømænd, der påmønstrer EU-fartøjer, navnlig hvad angår foreningsfrihed, arbejdstageres ret til kollektive forhandlinger og ikkeforskelsbehandling i forbindelse med beskæftigelse og erhverv. 10. Parterne samarbejder også om at foretage forhåndsevaluering, løbende evaluering og efterfølgende evaluering af de programmer og foranstaltninger, der gennemføres efter denne aftales bestemmelser. Artikel 4 EU-fartøjers adgang til fiskerizonen Myndighederne i Mauretanien forpligter sig til at give EU-fartøjer tilladelse til at fiske i fiskerizonen i overensstemmelse med denne aftale. Artikel 5 Fiskeribetingelser og eksklusivitetsklausul 1. EU-fartøjer må kun fiske i den af denne aftale omfattede fiskerizone, hvis de er i besiddelse af en fiskeritilladelse, der er udstedt i medfør af denne aftale. Al form for fiskeri, der ikke er omfattet af denne aftale, er forbudt. 2. Myndighederne i Mauretanien udsteder udelukkende fiskeritilladelser til EU-fartøjer i henhold til denne aftale. Udstedelse af fiskeritilladelser til EU-fartøjer uden for rammerne af denne aftale, navnlig i form af direkte fiskeritilladelser, er forbudt. 3. Proceduren for ansøgning om fiskeritilladelse for et fartøj, de gældende afgifter og de nærmere bestemmelser for rederens betaling af disse afgifter er fastsat i protokollen, dens bilag og tillæg. 4. De kontraherende parter sørger gennem et passende administrativt samarbejde mellem deres ansvarlige myndigheder for, at disse betingelser og nærmere bestemmelser overholdes. Artikel 6 Love og bestemmelser gældende for fiskeri 1. Med henblik på at sikre en retlig ramme for bæredygtigt fiskeri overholder EU-fartøjer, der fisker i fiskerizonen, de mauretanske love og bestemmelser vedrørende fiskeri i denne zone, medmindre andet er fastsat i denne aftale. Myndighederne i Mauretanien underretter Unionens myndigheder om de gældende love og bestemmelser senest en måned før anvendelsen af denne aftale. 2. Unionen forpligter sig til at træffe alle fornødne forholdsregler for at sikre, at dens fartøjer overholder denne aftale og de love og bestemmelser, som meddeles, og for at sikre, at foranstaltningerne vedrørende tilsyn, kontrol og overvågning af fiskeriet i henhold til denne aftale gennemføres effektivt. 3. EU-fartøjerne samarbejder med myndighederne i Mauretanien med ansvaret for tilsyn, kontrol og overvågning. 4. Parterne underretter hinanden om enhver beslutning af almen gyldighed, der kan berøre EU-fartøjernes aktiviteter i henhold til denne aftale. Parterne underretter på forhånd hinanden om eventuelle ændringer i deres respektive fiskeripolitik eller nationale lovgivning, som kan have betydning for EU-fartøjers aktiviteter i henhold til denne aftale.

5. Enhver ændring af lovgivningen med betydning for EU-fartøjers aktiviteter i fiskerizonen er gældende for EU-fartøjer fra og med den tresindstyvende dag efter Unionens myndigheders modtagelse af meddelelsen fra Mauretanien, undtagen under særlige omstændigheder, hvor en sådan periode ikke er relevant. Artikel 7 Partnerskab Parterne er enige om at styrke deres partnerskab, herunder det videnskabelige samarbejde, det regionale samarbejde, samarbejdet mellem økonomiske aktører, samarbejdet inden for tilsyn, kontrol og overvågning, samarbejdet om bekæmpelsen af ulovligt, urapporteret og ureguleret fiskeri og det administrative samarbejde med henblik på gennemførelse af en politik for bæredygtigt fiskeri. Artikel 8 Videnskabeligt samarbejde 1. Parterne samarbejder i aftalens gyldighedsperiode om at følge udviklingen i ressourcernes tilstand i fiskerizonen og forpligter sig med henblik herpå til at stille de foreliggende data til rådighed. Med henblik herpå aftales det at holde et fælles videnskabeligt møde en gang om året, på ordinære samlinger, skiftevis i Unionen og i Mauretanien. 2. På grundlag af konklusionerne fra det videnskabelige møde og i lyset af den bedste videnskabelige rådgivning, der er tilgængelig, holder parterne samråd i Den Blandede Komité, der er nedsat ved artikel 14, for i fællesskab at træffe de fornødne foranstaltninger, som skal sikre, at fiskeressourcerne forvaltes bæredygtigt. 3. Parterne forpligter sig til at rådføre sig med hinanden enten direkte eller gennem kompetente internationale organisationer for at sikre forvaltningen og bevarelsen af de biologiske ressourcer og for at samarbejde om den videnskabelige forskning i forbindelse hermed. Artikel 9 Regionalt samarbejde 1. Parterne forpligter sig til at samarbejde inden for regionale fiskeriforvaltningsorganisationer (RFFO) og regionale fiskeriorganisationer (RFO), som de er medlem af, for at fremme bevarelse og bæredygtig forvaltning af biologiske ressourcer og for at sikre, at fiskeriet ikke har negative indvirkninger på det marine økosystem. 2. Parterne forpligter sig også til regelmæssigt at rådføre sig med hinanden i forbindelse med møder i regionale fiskeriforvaltningsorganisationer og regionale fiskeriorganisationer, som de er medlem af, inden og under møderne i disse organisationer, herunder om muligheden for at fremsætte fælles forslag i disse organisationer. Artikel 10 Samarbejde mellem økonomiske aktører 1. Parterne tilskynder til økonomisk, videnskabeligt og teknisk samarbejde inden for fiskeriet og dertil knyttede sektorer. De rådfører sig med hinanden for at facilitere og fremme de forskellige foranstaltninger, der træffes i den forbindelse. 2. Parterne forpligter sig til at fremme udvekslingen af oplysninger om fangstmetoder, fiskeredskaber, opbevaringsmetoder og metoder til industriel forarbejdning af fiskevarer. 3. Parterne bestræber sig på at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at fremme skabelsen af et gunstigt miljø for udvikling af erhvervsaktiviteter og investeringer. 4. Parterne tilskynder især til at fremme investeringer af fælles interesse under overholdelse af gældende lovgivning. Artikel 11

Samarbejde inden for tilsyn, kontrol og overvågning samt bekæmpelse af ulovligt, urapporteret og ureguleret fiskeri 1. Parterne forpligter sig til at samarbejde om tilsyn, kontrol og overvågning af fiskeriet i fiskerizonen og bekæmpelse af ulovligt, urapporteret og ureguleret fiskeri med henblik på at opnå et bæredygtigt fiskeri. 2. Mauretanien sørger for, at fiskerikontrolbestemmelserne i denne aftale og den tilhørende protokol gennemføres effektivt. EU-fartøjerne samarbejder med de mauretanske myndigheder, der er ansvarlige for sådan overvågning. TILSAGN OG GENERELLE FORPLIGTELSER Artikel 12 Administrativt samarbejde For at sikre effektiviteten af foranstaltningerne til bevarelse og forvaltning af fiskeressourcerne –udvikler parterne et administrativt samarbejde for at sikre, at EU-fartøjerne lever op til denne aftales bestemmelser –samarbejder parterne om at forebygge og bekæmpe IUU-fiskeri, navnlig gennem udveksling af oplysninger og via et tæt administrativt samarbejde. Artikel 13 Finansiel modydelse 1. Den finansielle modydelse er fastsat i protokollen og dens bilag og tillæg. 2. Den finansielle modydelse i stk. 1 omfatter: a) en økonomisk kompensation, som betales Unionen for EU-fartøjers adgang til fiskerizonen b) afgifter betalt af EU-fartøjernes redere c) sektorstøtte, der betales af Unionen til støtte for gennemførelsen af en politik for bæredygtigt fiskeri, fremme af fiskerisektoren og havforvaltning med forbehold af årlig og flerårig programmering. 3. Den finansielle modydelse fra Unionen erlægges i overensstemmelse med procedurerne i protokollen. 4. Den finansielle modydelse i stk. 2, litra a), kan justeres af Den Blandede Komité i følgende tilfælde:

a) i tilfælde af en reduktion af de fiskerimuligheder, som EU-fiskerfartøjerne har fået tildelt, når det på basis af den bedste foreliggende videnskabelige rådgivning og af hensyn til forvaltningen af de pågældende bestande skønnes nødvendigt for at bevare ressourcerne og udnytte dem bæredygtigt eller b) i tilfælde af en forøgelse af de fiskerimuligheder, der er tildelt EU-fartøjerne, når det på basis af den bedste videnskabelige rådgivning skønnes, at ressourcernes tilstand tillader det. c) i tilfælde af suspension eller opsigelse som omhandlet i aftalens artikel 21 og 22. 5. Den finansielle modydelse i stk. 2, litra c),: a) adskilles fra betalinger for adgang som omhandlet i stk. 2, litra a) og b) b) fastsættes og gøres betinget af opfyldelsen af målene for sektorstøtte i overensstemmelse med protokollen og de årlige og flerårige programmer, der fastlægges for sektorstøttens gennemførelse. 6. Den finansielle modydelse i stk. 2, litra c), kan justeres af Den Blandede Komité i tilfælde af en revurdering af betingelserne for støtte til gennemførelse af en sektorpolitik for fiskeriet. INSTITUTIONELLE BESTEMMELSER Artikel 14 Den Blandede Komité 1. Der nedsættes en blandet komité bestående af repræsentanter for parterne. Den er ansvarlig for at overvåge anvendelsen af denne aftale, og den kan vedtage ændringer til protokollen og dens bilag og tillæg. 2. Den Blandede Komité: a) overvåger gennemførelsen, fortolkningen og anvendelsen af denne aftale b) fastsætter og vurderer den årlige og flerårige programmering af den finansielle modydelse, der er nævnt i artikel 13, stk. 2, litra c) c) sikrer den nødvendige kontakt i fiskerispørgsmål af fælles interesse d) fungerer som et forum for mindelig bilæggelse af tvister, som fortolkningen eller anvendelsen af aftalen måtte give anledning til. 3. Den Blandede Komité kan vedtage ændringer til protokollen og dens bilag vedrørende: a) justering af fiskerimulighederne og dermed den i artikel 13, stk. 2, litra a) og b), omhandlede finansielle modydelse relateret dertil b) betingelserne for sektorstøtten og dermed den i artikel 13, stk. 2, litra c), omhandlede finansielle modydelse relateret dertil

c) de tekniske betingelser og ordninger, i henhold til hvilke EU-fartøjerne udøver fiskeriet. d) udføre enhver anden opgave, som parterne bliver enige om at pålægge den, herunder opgaver i forbindelse med bekæmpelse af ulovligt fiskeri og i forbindelse med administrativt samarbejde og havforvaltning. 4. Den Blandede Komité holder møde mindst én gang om året skiftevis i Mauretanien og i Unionen eller et andet sted, som parterne er blevet enige om, og formandskabet varetages af den part, der holder mødet. Den træder ekstraordinært sammen på anmodning af en af parterne. Konklusionerne fra møderne i Den Blandede Komité indføres i et mødereferat, der underskrives af begge parter. 5. Den Blandede Komité kan om nødvendigt træffe afgørelse ved brevveksling. Artikel 15 Anvendelsesområde Denne aftale finder anvendelse dels for de områder, hvor traktaten om oprettelse af Den Europæiske Union finder anvendelse, dels for Mauretaniens område og de farvande, der hører under Mauretaniens jurisdiktion. Artikel 16 Bilæggelse af tvister Parterne konsulterer hinanden i tilfælde af tvister om fortolkningen eller anvendelsen af denne aftale. Artikel 17 Status for protokollen, bilagene og tillæggene Protokollen og dens bilag med tillæg udgør en integrerende del af denne aftale og er også omfattet af disse afsluttende bestemmelser. Artikel 18 Sprog og ikrafttræden Denne aftale er udfærdiget på arabisk, bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed. Den træder i kraft på den dato, hvor parterne meddeler hinanden, at de nødvendige procedurer til dette formål er afsluttet. AFSLUTTENDE BESTEMMELSER Artikel 19

Gyldighedsperiode Denne aftale gælder for en periode på seks år fra ikrafttrædelsesdatoen. Den fornyes stiltiende, medmindre den opsiges i overensstemmelse med artikel 22. Artikel 20 Midlertidig anvendelse Parternes undertegnelse af denne aftale medfører, at den anvendes midlertidigt, inden den træder i kraft, medmindre en af parterne ved undertegnelsen beslutter, at aftalen ikke skal anvendes midlertidigt. Artikel 21 Suspension 1. Anvendelsen af denne aftale kan suspenderes på initiativ af en af parterne, hvis en eller flere af følgende omstændigheder gør sig gældende: a) begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i fiskerizonen b) en tvist mellem parterne om fortolkningen af aftalen eller gennemførelsen heraf c) en parts tilsidesættelse af aftalens bestemmelser, navnlig artikel 3, stk. 6, om overholdelse af menneskerettighederne. d) at der sker en væsentlig ændring af den sektorpolitik, der førte til indgåelse af aftalen, hvilket får en af parterne til at anmode om at ændre den. 2. Den part, der ønsker at suspendere anvendelsen af aftalen, skal skriftligt meddele den anden part sit ønske om suspension, og suspensionen får virkning tre måneder efter modtagelsen af meddelelsen. Efter fremsendelse af meddelelsen indleder parterne samråd med henblik på at finde en mindelig løsning på deres tvist inden for tre måneder. 3. Hvis der ikke findes en mindelig løsning på uoverensstemmelserne og suspensionen gennemføres, rådfører parterne sig fortsat med hinanden med henblik på at finde en løsning på tvisten. Når en sådan løsning er fundet, fortsætter aftalens gennemførelse, og den finansielle modydelse, der henvises til i artikel 13, stk. 2, nedsættes forholdsmæssigt og pro rata temporis alt efter, hvor længe aftalens gennemførelse har været suspenderet, medmindre andet aftales. Artikel 22 Opsigelse 1. Denne aftale kan på en af parternes initiativ opsiges i tilfælde af: a) begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i fiskerizonen b) nedgang i de berørte bestande c) at de fiskerimuligheder, som EU-fartøjerne har fået tildelt, reduceres

d) tilsidesættelse af de forpligtelser, som parterne har indgået med hensyn til bekæmpelse af ulovligt, urapporteret og ureguleret fiskeri e) en tvist mellem parterne om fortolkningen af aftalen eller gennemførelsen heraf, og den ikke er afviklet i mindelighed inden for seks måneder f) at en part ikke overholder denne aftale g) at der sker væsentlige ændringer i den sektorpolitik, der har ført til indgåelsen af denne aftale, og som resulterer i en anmodning fra en af parterne om at ændre den, som der ikke er fulgt op på i seks måneder. 2. Den part, der ønsker at opsige aftalen, skal skriftligt meddele den anden part sit ønske om opsigelse, hvorved opsigelsen får virkning seks måneder efter modtagelsen af den skriftlige meddelelse, medmindre parterne bliver enige om at forlænge fristen. 3. Parterne rådfører sig med hinanden fra det tidspunkt, hvor ønsket om opsigelse meddeles, med henblik på at finde en mindelig løsning på tvisten inden for seks måneder. 4. For det år, hvor opsigelsen træder i kraft, nedsættes den finansielle modydelse, der er omhandlet i artikel 13, forholdsmæssigt og pro rata temporis. En sådan nedsættelse finder også anvendelse, hvis en af parterne opsiger aftalen om midlertidig anvendelse. Artikel 23 Revision Parterne er enige om at revidere denne aftale for at tage hensyn til enhver ændring af de retlige, miljømæssige, økonomiske og sociale forvaltningsmæssige rammer, der kan berøre Unionens fiskeri. Artikel 24 Ophævelse Fiskeripartnerskabsaftalen mellem Det Europæiske Fællesskab og Den Islamiske Republik Mauretanien, der har været i kraft siden den 8. august 2008, ophæves.



PROTOKOL til gennemførelse af partnerskabsaftalen om bæredygtigt fiskeri mellem den Europæiske Union og Den Islamiske Republik Mauretanien Artikel 1

Definitioner I denne protokol finder de definitioner, der er anført i artikel 1 i aftalen, anvendelse, med undtagelse af ændringerne nedenfor og med følgende tilføjelser: 1. "fiskeriaftale": partnerskabsaftalen om bæredygtigt fiskeri mellem den Europæiske Union og Den Islamiske Republik Mauretanien 2. "protokol": den foreliggende protokol til gennemførelse af fiskeriaftalen, dens bilag og tillæg. 3. "landing": losning af enhver mængde fiskevarer fra et fiskerfartøj til land. 4. "omladning": overførsel af en del af eller alle fiskevarer om bord på et fiskerfartøj til et andet fartøj 5. "observatør": enhver person, der er bemyndiget af en national myndighed, i overensstemmelse med bestemmelserne i bilaget, til at observere fiskeri med videnskabelige formål 6. "fiskerilicens": en administrativ tilladelse, som departementet udsteder til rederen mod betaling af afgifter, og som giver rederen ret til at fiske i forvaltningszonen i den periode, som licensen er udstedt for 7. "fiskerimuligheder": en fastsat ret til at fiske, udtrykt i fangster og/eller fiskeriindsats 8. "operatør": en fysisk eller juridisk person, der driver eller ejer en virksomhed, som udfører aktiviteter på ethvert trin i produktions-, forarbejdnings-, afsætnings-, distributions- og detailkæderne for fiskevarer og akvakulturprodukter 9. "delegation": Den Europæiske Unions delegation i Mauretanien 10. "ministeriet": Ministeriet for fiskeri og maritim økonomi 11. "repræsentant": som defineret i artikel 538 i Den Islamiske Republik Mauretaniens kodeks for handelsskibe. Artikel 2 Formål Formålet med denne protokol er at gennemføre bestemmelserne i fiskeriaftalen, navnlig ved at opstille betingelserne for EU-fiskerfartøjernes adgang til Mauretaniens fiskerizone som fastlagt i aftalens artikel 1, litra h), samt gennemførelsesbestemmelserne for partnerskabet om bæredygtigt fiskeri. Artikel 3 Fiskerimuligheder

1. Fra datoen for denne protokols anvendelse og for den i artikel 20 fastlagte periode fastsættes fiskerimulighederne i henhold til fiskeriaftalens artikel 5 som anført i tabellen i bilaget til denne protokol og på de betingelser, der er fastsat i specifikationsbladene i denne protokols bilag 1. 2. stk. 1 finder anvendelse, jf. dog bestemmelserne i denne protokols artikel 7, 10 og 23. 3. I henhold til fiskeriaftalens artikel 5 må EU-fartøjer kun fiske i fiskerizonen, hvis de er i besiddelse af en fiskeritilladelse i form af en fiskerilicens, der er udstedt i henhold til bestemmelserne i denne protokol og efter de nærmere bestemmelser i bilaget og tillæggene. Artikel 4 Samlet fiskeriindsats i de mauretanske farvande og gennemsigtighed 1. Udenlandske flåder tildeles adgang til fiskeressourcerne i Mauretaniens fiskerizoner i det omfang, der er ressourcer i overskud, jf. artikel 62 i De Forenede Nationers havretskonvention, efter at der er taget hensyn til den mauretanske flådes fangstkapacitet. 2. Efter at have hørt det organ, der har ansvaret for at udføre havforskning i Mauretanien, og de regionale fiskeriorganisationer, fastsætter de mauretanske myndigheder i henhold til den mauretanske lovgivning for hvert fiskeri målene for forvaltning og bæredygtig udnyttelse og de samlede tilladte fangstmængder. 3. Ved denne protokol sikres Unionens fiskerflåder prioriteret adgang til de overskydende ressourcer, der er til rådighed i den mauretanske fiskerizone. De fiskerimuligheder, der tildeles Unionens fiskerflåder, jf. denne protokols artikel 3, tages fra det disponible overskud, før der tildeles fiskerimuligheder til andre tredjelandsflåder med tilladelse til at fiske i Mauretaniens fiskerizone. 4. Samtlige tekniske bevarelses-, regulerings- og forvaltningsforanstaltninger for ressourcerne og de finansielle betingelser, gebyrer, finansielle bidrag fra det offentliges side og andre rettigheder, der er en forudsætning for at få udstedt fiskeritilladelser, og som er fastsat for hvert fiskeri i bilag 1 til denne protokol, gælder for alle industrielle tredjelandsflåder, der fisker i Mauretaniens fiskerizone på samme tekniske betingelser som dem, der vedrører Unionens flåder. 5. Mauretanien forpligter sig til at offentliggøre alle offentlige eller private aftaler, der giver fremmede fartøjer adgang til sin eksklusive økonomiske zone, herunder: — stater eller andre enheder, der deltager i aftalen — den eller de perioder, som aftalen gælder for — antallet af tilladte fartøjer og fiskeredskaber — de arter eller bestande, som det er tilladt at fiske, herunder alle gældende fangstbegrænsninger — de krævede rapporterings-, tilsyns-, kontrol- og overvågningsforanstaltninger — en kopi af den skriftlige aftale. 6. Med henblik på anvendelse af stk. 4 og 5 meddeler Mauretanien hvert år Unionen en detaljeret beretning, hvori der for hver fiskerikategori redegøres for antallet af fiskeritilladelser, som er udstedt til fartøjer, der sejler under tredjelandes flag, de relevante tilladte fangstmængder, de faktiske fangstmængder samt finansielle og tekniske betingelser, der gælder for disse fartøjers adgang til Mauretaniens fiskerizone. Denne beretning gennemgås af Den Blandede Komité og stilles til rådighed for Den Uafhængige Fælles Videnskabelige Komité, jf. artikel 9. 7. Modellen til den beretning, der er nævnt i stk. 6, er indeholdt i denne protokols bilag 3. Artikel 5

Finansiel modydelse A. Finansiel modydelse for adgang 1. For den i artikel 20 nævnte periode fastsættes den årlige finansielle modydelse for adgang, jf. aftalens artikel 13, litra a), til 57 500 000 EUR pr. år, jf. dog stk. 4 og 6 og med forbehold af stk. 10. 2. For protokollens første anvendelsesår betaler Unionen den finansielle modydelse for adgangen i to rater: a) Beløbet på 50 000 000 EUR betales senest 90 dage efter den dato, fra hvilken protokollen finder midlertidig anvendelse b) Beløbet på 7 500 000 EUR betales senest tres dage efter Den Blandede Komités validering forvaltningsplanen for små pelagiske arter i Mauretaniens fiskerizone, jf. artikel 9, stk. 9. 3. For det andet gennemførelsesår betaler Unionen den finansielle modydelse i stk. 1 senest på årsdagen for protokollens første anvendelsesdato. 4. Fra protokollens tredje anvendelsesår fastsættes den finansielle modydelse for adgang efter proceduren i artikel 7. 5. Den finansielle modydelse for adgang som fastsat i overensstemmelse med stk. 4 betales fuldt ud senest på årsdagen for protokollens første anvendelsesdato for de følgende år. 6. For fiskerikategori 4 og 5 (fartøjer til tunfiskeri) gælder det, at hvis EU-tunfiskerfartøjernes fangster i Mauretaniens fiskerizone overstiger den referencemængde, der er fastsat for hver af disse kategorier i tillæg 2, betaler Unionen ud over den finansielle modydelse, der er nævnt i stk. 1-3, et beløb på 45 EUR for hver ton yderligere fangst, uden at dette berører størrelsen af den afgift, som rederne skal betale som anført i de tilhørende specifikationsblade. Det beløb, som betales af Unionen for overskridelsen, må dog ikke overstige et beløb svarende til det dobbelte af den pågældende referencemængde. Hvis Unionens fartøjers fangster overstiger det dobbelte af den pågældende referencemængde, betales det skyldige beløb for den yderligere mængde det efterfølgende år. 7. De afgifter, som skal betales af rederne, er fastsat i bilag 1 og i specifikationsbladene i denne protokols tillæg 2. De betales af rederne i overensstemmelse med de relevante bestemmelser i bilag 1 og tillæg 2. 8. Den finansielle modydelse for adgang, der er omhandlet i foregående afsnit, indbetales til Den Islamiske Republik Mauretaniens statskasse. Den opføres på statsbudgettet og er underlagt mauretanske regler og procedurer for forvaltning af offentlige finanser. 9. De mauretanske myndigheder meddeler hvert år Unionen oplysningerne om de bankkonti, der er nævnt i stk. 7, senest 3 måneder inden den planlagte betalingsdato. 10. De mauretanske myndigheder er eneansvarlige for anvendelsen af den finansielle modydelse, der er omhandlet i de foregående stykker. 11. Denne artikel anvendes, jf. dog denne protokols artikel 7, 9, 10, 11 og 13. B. Finansiel modydelse for sektorstøtte 12. For den periode, der er omhandlet i artikel 20, er Unionens samlede bidrag som sektorstøtte, jf. artikel 13, stk. 2, litra b), i aftalen: 16 500 000 EUR. Den årlige fordeling af dette beløb fastsættes af Den Blandede Komité efter bestemmelserne i artikel 8 og bilag 2. 13. Den finansielle modydelse, der er omhandlet i stk. 1, tildeles i fællesskab af Mauretanien og Unionen efter bestemmelserne i artikel 8 og bilag 2 til denne protokol. 14. Unionens betaling af den finansielle modydelse som omhandlet i stk. 12 foretages efter bestemmelserne i artikel 8 og bilag 2.

15. De mauretanske myndighed meddeler hvert år Unionen oplysningerne om de bankkonti, der er nævnt i artikel 8, stk. 12, senest tre måneder inden den planlagte betalingsdato. 16. Den finansielle modydelse, der er omhandlet i stk. 1, opføres på statsbudgettet og er underlagt Mauretaniens regler og procedurer for forvaltning af de offentlige finanser. Den tager hensyn til principperne om forsvarlig økonomisk forvaltning, navnlig principperne om sparsommelighed, produktivitet og effektivitet, navnlig under overholdelse af principperne om gennemsigtighed, proportionalitet, ikkeforskelsbehandling og ligebehandling. 17. De foranstaltninger og projekter, der finansieres med sektorstøtte, kan revideres af Europa-Kommissionen og Den Europæiske Revisionsret og være genstand for undersøgelser foretaget af Det Europæiske Kontor for Bekæmpelse af Svig. 18. Denne artikels stk. 12 finder anvendelse med forbehold af denne protokols artikel 13, 14, 15, 21 og 23. Artikel 6 Overvågning af samlede tilladte fangstmængder og referencemængde 1. De samlede tilladte fangstmængder (kategori 1, 2, 2a, 3, 6, 7 og 8) og referencemængder (kategori 4 og 5) er nærmere fastlagt i specifikationsbladene i denne protokols bilag 1. De fastsættes på grundlag af kalenderåret, dvs. fra 1. januar til 31. december det pågældende år. Hvis protokollens første anvendelsesperiode og sidste anvendelsesperiode ikke svarer til et kalenderår, fastsættes de samlede tilladte fangstmængder pro rata temporis og under hensyn til udviklingen i fordelingen af fangster i årets løb for hver fiskerikategori. 2. Med udtagelse af kategori 4 og 5, tunkategorier, der er omfattet af referencemængder og specifikke bestemmelser, der gælder for den samlede tilladte fangstmængde i kategori 6, må de samlede faktiske fangster, som tages af Unionens fiskerfartøjer i Mauretaniens fiskerizone, ikke overstige de samlede tilladte fangstmængder. Hvis disse overskrides, vil bestemmelserne om fratrækning af kvoter, som gælder i henhold til Unionens lovgivning, blive bragt i anvendelse. 3. I henhold til stk. 2 garanterer Mauretanien og Unionen i fællesskab overvågningen af Unionens fartøjers aktiviteter i Mauretaniens fiskerizone for at sikre en passende forvaltning af ovennævnte samlede tilladte fangstmængder. Når denne overvågning pågår, underretter Mauretanien og Unionen hinanden om fangstniveauet for de EU-fartøjer, der befinder sig i Mauretaniens fiskerizone, når dette når op på 80 % af den samlede tilladte fangstmængde i den pågældende fiskerikategori. Unionen underretter efterfølgende medlemsstaterne herom. 4. Så snart fangstmængderne når op på 80 % af den pågældende samlede tilladte fangstmængde, sikrer Mauretanien og Unionen daglig overvågning af EU-fiskerfartøjernes faktiske fangstmængder. Mauretanien og Unionen underretter hinanden, så snart den pågældende samlede tilladte fangstmængde er opfisket. Unionen underretter efterfølgende medlemsstaterne herom med henblik på et midlertidigt ophør med fiskeriaktiviteter. Artikel 7 Revision af fiskerimulighederne 1. Uden at det berører stk. 2, kan de fiskerimuligheder, der er omhandlet i denne protokols artikel 3, efter anmodning fra en af parterne revideres af Den Blandede Komité i overensstemmelse med artikel 14, stk. 3, litra a), i fiskeriaftalen og denne protokols artikel 11 efter fælles aftale og forudsat, at en sådan revision respekterer ressourcernes bæredygtighed i fiskerizonen. En sådan revision kan vedrøre antallet af EU-fartøjer, målarterne eller de kvoter, der er tildelt i henhold til denne protokols artikel 3 for hver kategori, tager hensyn til EU-flådens faktiske aktiviteter i fiskerizonen og medfører en justering af den tilsvarende finansielle modydelse. 2. I henhold til stk. 1 og senest seks måneder inden udgangen af protokollens andet anvendelsesår foretager Den Blandede Komité en første evaluering af udnyttelsen af fiskerimuligheder for de EU-fartøjer, der fisker i fiskerizonen. 3. Efter den revision, der er omhandlet i stk. 1, må der dog ikke være en forøgelse fiskerimulighederne, som fører til en forhøjelse, der er lig med eller højere end det dobbelte af den finansielle modydelse, som Unionen betaler, jf. artikel 5, stk. 1. Artikel 8 Sektorstøtte

1. Den sektorstøtte, der er omhandlet i fiskeriaftalens artikel 13, stk. 2, litra c), og artikel 5, stk. 2, litra b), i denne protokol, bidrager til gennemførelsen af den sektorpolitik for fiskeriet, som Den Islamiske Republik Mauretanien har fastlagt. 2. Denne finansielle støtte bidrager til udviklingen af et bæredygtigt fiskeri i Den Islamiske Republik Mauretanien, som er afkoblet fra EU-fartøjernes adgang til Mauretaniens fiskerizone. Den bidrager til gennemførelsen af nationale strategier for en bæredygtig udvikling af fiskerisektoren på den ene side og beskyttelse af miljøet, kystområder og beskyttede havområder på den anden side. 3. Den Blandede Komité vedtager senest seks måneder efter datoen for anvendelsen af denne protokol et flerårigt sektorprogram samt detaljerede gennemførelsesbestemmelser herfor, navnlig: a) de årlige og flerårige retningslinjer for, hvordan den del af sektorstøtten skal anvendes i overensstemmelse med fiskeriaftalens artikel 13, stk. 5 b) de årlige og flerårige mål, der skal nås for at opnå bæredygtigt fiskeri under hensyntagen til de prioriteter, som Den Islamiske Republik Mauretaniens myndigheder har givet udtryk for inden for den nationale sektorpolitik c) de kriterier, rapporter og procedurer, herunder budgetmæssige og finansielle indikatorer og kontrol- og revisionsmetoder, der vil blive anvendt til evaluering af resultaterne på årsbasis. 4. Enhver ændring af disse retningslinjer, mål og evalueringskriterier og -indikatorer skal godkendes af begge parter i Den Blandede Komité. 5. Den Islamiske Republik Mauretaniens myndigheder forelægger en årlig rapport, som skal gennemgås af Den Blandede Komité, om, hvor langt man er nået med de projekter, der gennemføres inden for rammerne af sektorstøtten. Opbygningen af denne rapport er angivet i bilag 2. 6. Inden denne protokol udløber, forelægger Den Islamiske Republik Mauretaniens myndigheder en endelig rapport om gennemførelsen af den sektorstøtte, der ydes i medfør af denne protokol. 7. Om nødvendigt fører parterne fortsat tilsyn med gennemførelsen af sektorstøtten højst seks måneder efter denne protokols udløb, suspension eller opsigelse som omhandlet i denne protokol. Enhver aktion eller ethvert projekt, som på forhånd er godkendt af Den Blandede Komité, tages dog i betragtning med henblik på en eventuel forlængelse af sektorstøtten dertil for en yderligere periode på op til seks måneder. 8. Sektorstøtten gennemføres med hjælp fra en koordineringsenhed, der har til opgave at følge op på beslutninger truffet af Den Blandede Komité, og hvis opgaver er anført i bilag 2. Der kan fastlægges foranstaltninger til støtte for denne koordineringsenheds arbejde på grundlag af en afgørelse truffet af Den Blandede Komité, og de kan i givet fald finansieres med en bevilling, der afsættes specifikt til sektorstøtten. 9. Den økonomiske støtte i stk. 1 er målrettet specifikke og i fællesskab fastlagte foranstaltninger og projekter. Den må ikke anvendes til at dække modtagernes driftsudgifter, bortset fra, hvor det er relevant, den bevilling, der er nævnt i stk. 8, til foranstaltninger til støtte for koordineringsenheden. 10. Parterne opstiller en plan for kommunikation og synliggørelse med henblik på fiskeriaftalen. Denne plan godkendes på det første møde i Den Blandede Komité. 11. Den finansielle modydelse, der er omhandlet i aftalens artikel 13, stk. 2, litra c), vedrørende sektorstøtte, udbetales: a) for det første år, senest to måneder efter Den Blandede Komités godkendelse af den årlige og flerårige programmering, jf. protokollens artikel 8, stk. 3 b) for de følgende år, senest to måneder efter Den Blandede Komités godkendelse af det forløbne års resultater og den planlagte årlige programmering for det følgende regnskabsår. 12. Midlerne til sektorstøtten indbetales af Den Europæiske Union på en konto oprettet af Mauretaniens statskasse i Mauretaniens nationalbank, som straks overfører dem til den særlige konto, der er åbnet i Mauretaniens centralbanks bøger til fordel for ministeriet for fiskeri og maritim økonomi, og som udelukkende anvendes i form af sektorstøtte. Bankoplysningerne for denne konto meddeles af de mauretanske myndigheder til Den Europæiske Union efter protokollens ikrafttræden. 13. Udbetalingen af den økonomiske støtte i stk. 1 sker i årlige rater, som overføres af Den Europæiske Union. Afgørelsen om udbetaling af raternes træffes på grundlag af de gennemførelsesniveauer, der evalueres i Den Blandede Komité i overensstemmelse med artikel 7, stk. 2, og artikel 15, stk. 1, litra b), i aftalen og med forbehold af forelæggelsen af den årlige statusrapport, der er nævnt i stk. 5, og afholdelsen af den årlige workshop, der er nævnt i stk. 14. De praktiske gennemførelsesvilkår fastlægges i overensstemmelse med denne artikels stk. 3 og 4 og bilag 2 til denne protokol. Disse praktiske gennemførelsesvilkår kan i givet fald præciseres eller revideres af Den Blandede Komité. 14. Modtagerne af sektorstøtten indbydes af de to parter en gang om året til at deltage i en workshop med henblik på præsentation og programplanlægning af de foranstaltninger, der finansieres med sektorstøtten. 15. Med undtagelse af bevillingen i stk. 8, der er beregnet til foranstaltninger til støtte for koordineringsenhedens arbejde, kan den sektorstøtte, der er nævnt i stk. 1, først komme til udbetaling, når de beløb, som Den Europæiske Union har udbetalt i form af sektorstøtte i 2015-2019, 2019-2020 og 2020-2021, er fuldt ud overført til den særlige konto, der er nævnt i stk. 12, og deres fulde beløb er omfattet af finansielle forpligtelser i overensstemmelse med den gældende fælles programplanlægning.

Artikel 9 Videnskabeligt samarbejde med henblik på et bæredygtigt fiskeri 1. De to parter forpligter sig til at fremme ansvarligt fiskeri i den mauretanske fiskerizone efter princippet om bæredygtig forvaltning af fiskeressourcerne og de marine økosystemer. 2. I overensstemmelse med aftalens artikel 3 og 8 forpligter parterne sig til regelmæssigt eller efter behov at afholde videnskabelige møder for på anmodning af Den Blandede Komité at undersøge videnskabelige spørgsmål og i givet fald den anslåede værdi af fangster ved første salg på landingsstedet eller bestemmelsesmarkederne. 3. I protokollens gyldighedsperiode arbejder parterne sammen om at følge udviklingen i ressourcernes tilstand og i fiskeriet i den mauretanske fiskerizone. Med henblik herpå holdes der mindst én gang om året møde i Den Uafhængige Fælles Videnskabelige Komité, skiftevis i Mauretanien og i Unionen. 4. Den Uafhængige Fælles Videnskabelige Komité vedtager på sit første møde sin forretningsorden. Forretningsordenen skal godkendes af Den Blandede Komité. 5. Som supplement til aftalens artikel 8, stk. 1 og 3, kan deltagelsen i Den Uafhængige Fælles Videnskabelige Komité udvides til i det omfang, det er nødvendigt, at omfatte eksperter fra medlemsstaternes videnskabelige institutter samt observatører, repræsentanter for de interesserede parter eller for de regionale fiskeriforvaltningsorganisationer som f.eks. CECAF (Komitéen for Fiskeriet i det Østlige Centrale Atlanterhav). 6. Den Uafhængige Fælles Videnskabelige Komités mandat omfatter bl.a. følgende aktiviteter: a) udarbejdelse af en videnskabelig årsrapport om de fiskerier, der er genstand for denne protokol, og om evalueringen af de relevante bestande. Ved udarbejdelsen af sin rapport medtager Den Uafhængige Fælles Videnskabelige Komité fuldt ud oplysninger om den mauretanske flådes aktiviteter og andre udenlandske flåders aktiviteter samt forvaltningsforanstaltninger og -planer vedtaget af Mauretanien b) beskrivelse af og forslag til Den Blandede Komité om gennemførelse af programmer eller foranstaltninger, som kan forbedre kendskabet til fiskeriets dynamik, ressourcernes tilstand og de marine økosystemers udvikling c) analyse af videnskabelige spørgsmål, der opstår i forbindelse med protokollens gennemførelse, og om nødvendigt efter høring af Den Blandede Komité, og udarbejdelse af en videnskabelig udtalelse efter en procedure, der er godkendt ved konsensus i komitéen d) indsamling og analyse af data om indsatsen, fangsterne og afsætningen for hvert segment af de nationale fiskerflåder, Unionen og tredjelande, der fisker i Mauretaniens fiskerizone, om de ressourcer og det fiskeri, der er omfattet af denne protokol e) udarbejdelse og tilrettelæggelse af gennemførelsen af de årlige undersøgelsestogter, herunder fælles videnskabelige togter, med henblik på fastlæggelse af de overskydende ressourcer, fiskeri- og udnyttelsesmuligheder, der vil sikre bevarelsen af ressourcerne og deres økosystemer f) afgivelse, på eget initiativ eller til efterkommelse af en anmodning fra Den Blandede Komité eller en af parterne, enhver form for videnskabelig udtalelse om de mål, strategier og forvaltningsforanstaltninger, der skønnes nødvendige for at sikre en bæredygtig udnyttelse af de bestande og det fiskeri, der er omfattet af denne protokol g) i givet fald forslag i Den Blandede Komité til et program for en revision af fiskerimulighederne, jf. protokollens artikel 7. 7. Med henblik på anvendelse af stk. 2, 3 og 6 og som supplement til bestemmelserne i artikel 4, stk. 6, forelægger Mauretanien hvert år Den Uafhængige Fælles Videnskabelige Komité og Unionen detaljeret rapport, hvori der for hver fiskerikategori redegøres for antallet af fartøjer, der fører Mauretaniens flag, som har tilladelse til at fiske, de tilhørende tilladte fangstmængder, de faktiske fangstmængder samt alle relevante oplysninger vedrørende fiskeriforvaltningsforanstaltninger, som Mauretanien har vedtaget og gennemført. 8. Tunfiskerfartøjerne følger alle henstillinger fra ICCAT (Den Internationale Kommission for Bevarelse af Tunfiskebestanden i Atlanterhavet). 9. Senest seks måneder efter protokollens anvendelsesdato vedtager Mauretanien en plan for bæredygtig forvaltning af fiskeriet efter små pelagiske arter, som gælder for alle flåder, der fisker i mauretanske farvande. Planen meddeles Unionen senest en måned før datoen for dens anvendelse. Den kan i givet fald vurderes af Den Fælles Videnskabelige Komité.

Artikel 10 Videnskabeligt fiskeri, forsøgsfiskeri og nye fiskerimuligheder 1. Videnskabeligt fiskeri 1.1. Den Blandede Komité kan på grundlag af udtalelse fra Den Uafhængige Fælles Videnskabelige Komité give tilladelse til videnskabelige togter, der har til formål at indsamle data, tilvejebringe oplysninger om de biologiske ressourcer og økosystemernes tilstand, og hvortil der anvendes EU-fartøjer og/eller mauretanske fartøjer. Disse togter skal udføres under fælles ansvar af mauretanske og europæiske videnskabelige forskningsinstitutter. 1.2. Metoderne med hensyn til materiel og befragtning for EU-fartøjer og/eller Mauretaniens fartøjer fastlægges af parterne i Den Blandede Komité for hvert af disse togter. 1.3. Resultaterne af togterne skal anvendes til at forbedre evalueringen af bestandenes udvikling og muliggøre vedtagelse af passende forvaltningsforanstaltninger. 1.4. Hvad angår kategori 8 (blæksprutte), kan resultaterne af det videnskabelige program og/eller den evaluering, der er foretaget i henhold til artikel 9, føre til en revision af fangstbegrænsningen og bevarelsesforanstaltningerne, som gælder for EU-fartøjer. 2. Forsøgsfiskeri 2.1. Hvis Den Europæiske Unions fiskerfartøjer har interesse i fiskeri, som ikke er omhandlet i artikel 3, holder parterne samråd i Den Blandede Komité med henblik på en eventuel tilladelse til sådanne nye fiskerier ved anvendelse af artikel 5, stk. 2, i aftalen. Hvis dette ikke er muligt, fastlægger Den Blandede Komité betingelserne for disse nye fiskerimuligheder og ændrer om nødvendigt protokollen og dens bilag i henhold til protokollens artikel 7. 2.2. Tilladelsen til udøvelse af fiskeri som omhandlet i stk. 2.1 gives under hensyn til den bedste videnskabelige rådgivning, som foreligger på national og regionalt niveau, og i givet fald på grundlag af resultaterne af de videnskabelige togter, som er valideret af Den Uafhængige Fælles Videnskabelige Komité. 2.3. Efter afslutningen af det samråd, der er omhandlet i stk. 2.1, kan Den Blandede Komité tillade forsøgsfiskeritogter i Mauretaniens fiskerizone for at afprøve den tekniske gennemførlighed og økonomiske rentabilitet af nye fiskerier. Med henblik herpå fastlægger komitéen i hvert enkelt tilfælde arterne, vilkårene og alle øvrige relevante parametre i overensstemmelse med bestemmelserne i kapitel XI i bilag 1 til denne protokol. Parterne gennemfører forsøgsfiskeriet i overensstemmelse med de betingelser, der er fastlagt af Den Uafhængige Fælles Videnskabelige Komité. Artikel 11 Den Blandede Komité 1. Ud over de opgaver, der er pålagt Den Blandede Komité i henhold til artikel 14 i aftalen, tillægges komitéen beslutningsbeføjelser med hensyn til godkendelse af ændringer af denne protokol med tilhørende bilag og tillæg om: a) eventuelt at revidere fiskerimulighederne og dermed størrelsen af den tilsvarende finansielle modydelse b) de nærmere bestemmelser for sektorstøtten som anført i artikel 8 og bilag 2 c) betingelserne for EU-fiskerfartøjers fiskeri. 2. I det tilfælde, der er omhandlet i stk. 1, litra a), justeres den finansielle modydelse forholdsmæssigt og pro rata temporis. 3. Afgørelse om ændringer i protokollen med tilhørende bilag og tillæg i overensstemmelse med stk. 1 træffes af Den Blandede Komité. Denne afgørelse træder i kraft på den dato, hvor parterne gensidigt meddeler hinanden, at de nødvendige procedurer for vedtagelsen af afgørelsen er afsluttet.

4. Den Blandede Komité udøver sine beføjelser i overensstemmelse med aftalens mål og de relevante bestemmelser, som er vedtaget af de regionale fiskeriorganisationer. 5. Første møde i Den Blandede Komité afholdes senest tre (3) måneder efter begyndelsen af denne protokols midlertidige anvendelse. Artikel 12 Samarbejde mellem økonomiske aktører Parterne opfordrer i overensstemmelse med gældende retsforskrifter og bestemmelser til at skabe kontakter mellem de økonomiske operatører og bidrager til deres samarbejde, herunder i sammenhæng med sektorstøtten i artikel 8 inden for følgende områder: a) udviklingen af frihandelszonen i Nouadhibou eller andre til formålet egnede områder b) udviklingen af beskyttede havområder (nationalparkerne Banc d'Arguin og Diawling) c) havneforvaltning d) udviklingen af fiskerisektorer med henblik på produktion til konsum e) skibsbygning og skibsreparation og fremstilling af fangstmaterialer og fiskeredskaber e) udvikling af udvekslinger inden for faguddannelser med henblik på at forbedre videreuddannelse, navnlig inden for fiskerisektoren, forvaltning af fiskerier, akvakultur og indlandsfiskeri, skibsværfter, havovervågning og fiskerikontrol g) afsætning og markedsføring af fiskevarer h) akvakulturen og den blå økonomi. Artikel 13 Opsigelse som følge af ringe udnyttelse af fiskerimulighederne Hvis det konstateres, at fiskerimulighederne kun udnyttes i ringe grad, kan Unionen skriftligt meddele de mauretanske myndigheder sin hensigt om at opsige protokollen. Opsigelsen træder i kraft fire (4) måneder efter meddelelsen. Denne artikel kan tages i anvendelse, når der ikke er opnået enighed om omfanget af revisionen af fiskerimulighederne og justeringen af den finansielle modydelse i artikel 7. Artikel 14

Suspension Gennemførelsen af denne protokol kan suspenderes på initiativ af en af parterne i overensstemmelse med fiskeriaftalens artikel 21. Artikel 15 Suspension og revision af betalingen af den finansielle modydelse og sektorstøtten 1. Den finansielle modydelse, jf. aftalens artikel 13, kan revideres eller suspenderes, hvis et eller flere af følgende forhold foreligger: a) usædvanlige omstændigheder, bortset fra naturfænomener, gør det umuligt at fiske i Mauretaniens fiskerizone b) hvis der sker væsentlige ændringer i fastlæggelsen og gennemførelsen af den ene eller anden parts fiskeripolitik, som berører denne protokols bestemmelser c) hvis der indledes konsultationer i medfør af artikel 96 i Cotonouaftalen eller aftalen mellem Unionen og ACS-staterne, som skal afløse Cotonouaftalen, på datoen for dens midlertidige anvendelse eller dens ikrafttræden, vedrørende krænkelse af væsentlige og grundlæggende elementer i menneskerettighederne som fastsat i artikel 9i Cotonouaftalen. 2. Unionen kan helt eller delvis revidere eller suspendere betalingen af sektorstøtten i henhold til denne protokols artikel 8, hvis forholdene i stk. 1, litra b) og c), påvises, hvis sektorstøtten ikke udnyttes til formålet, eller hvis de opnåede resultater efter en evaluering foretaget af Den Blandede Komité ikke er i tråd med programplanlægningen. 3. Betalingen af den finansielle modydelse i medfør af artikel 5 genoptages efter samråd og overenskomst mellem parterne, så snart den situation, der gik forud for begivenhederne omhandlet i stk. 1, er bragt i orden, og/eller når resultaterne af den i stk. 2 omhandlede gennemførelse af sektorstøtten berettiger det. Betalingen af den økonomiske støtte som omhandlet i artikel 8 stilles dog kun til rådighed indtil seks (6) måneder efter protokollens udløb. Artikel 16 Elektronisk udveksling af oplysninger 1. Parterne sørger for indførelsen af systemer for elektronisk overvågning og udveksling af alle oplysninger og dokumenter, der vedrører den tekniske forvaltning af denne protokol vedrørende EU-flådens aktiviteter, jf. bilag 1. 2. Den elektroniske udgave af et dokument vil under alle omstændigheder være sidestillet med papirudgaven. 3. Mauretanien og Unionen underretter straks hinanden om enhver funktionsfejl i edb-systemerne. Oplysninger og dokumenter, der vedrører aftalens gennemførelse, erstattes derefter automatisk af papirudgaver efter de nærmere bestemmelser i bilag 1. Artikel 17 Fortrolighed 1. Parterne forpligter sig til at sikre, at alle kommercielt følsomme og personlige oplysninger om EU-fartøjer og deres fiskeri, der indhentes inden for rammerne af fiskeriaftalen, herunder data indsamlet af observatører, behandles i overensstemmelse med principperne om fortrolighed og databeskyttelse. 2. Oplysningerne anvendes af de kompetente myndigheder udelukkende til gennemførelsen af fiskeriaftalen og navnlig til forvaltnings- og forskningsformål og til overvågning af fiskerikontrol og fiskeriovervågning.

3. For at sikre en forskriftsmæssig gennemførelse af protokollen behandles forskellige kategorier af personoplysninger: a) identifikations- og kontaktoplysninger b) oplysninger om et fartøjs aktiviteter eller om et fartøj, dets position og bevægelser, dets fiskeriaktivitet eller en fiskerirelateret aktivitet c) oplysninger om fartøjsejere og -operatører (stilling eller rang), fartøjsførere og besætningsmedlemmer d) alle andre oplysninger, der vedrører aftalens genstand. 4. Personoplysninger må ikke opbevares længere end nødvendigt til det formål, hvortil de blev udvekslet, og opbevares i højst ti år, medmindre personoplysningerne er nødvendige for at muliggøre opfølgning af en overtrædelse, inspektion eller retslige eller administrative procedurer. I dette tilfælde kan personoplysninger opbevares i 20 år. Hvis personoplysningerne opbevares i en længere periode, skal de anonymiseres. 5. Parterne sikrer, at kun aggregerede data vedrørende fiskeriaktiviteter i fiskerizonen gøres offentligt tilgængelige. 6. Europa-Kommissionen eller flagmedlemsstaten, for så vidt angår Unionen, og Mauretaniens ministerium er de myndigheder, der er ansvarlige for behandlingen af oplysningerne. 7. Den Blandede Komité kan fastsætte passende beskyttelsesforanstaltninger og retsmidler. Artikel 18 Manglende overholdelse af bestemmelserne og forpligtelserne i protokollen I henhold til denne protokols bestemmelser og den gældende lovgivning i Mauretaniens fiskerizone forbeholder Mauretaniens myndigheder sig ret til at anvende de sanktioner, der er foreskrevet i bilaget i denne protokol i tilfælde af misligholdelse af bestemmelserne i denne protokol og af de forpligtelser, der følger af dens anvendelse. Artikel 19 Midlertidig anvendelse Denne protokol kan anvendes midlertidigt efter fælles overenskomst notificeret ved udveksling af meddelelser mellem parterne fra den dato, hvor Rådet for Den Europæiske Union har givet bemyndigelse til, at aftalen kan undertegnes. Artikel 20 Gyldighedsperiode Uanset aftalens artikel 19 finder denne protokol anvendelse i en periode på fem år fra datoen for dens ikrafttræden eller i givet fald datoen for dens midlertidige anvendelse. Artikel 21 Opsigelse

Denne protokol kan opsiges på initiativ af en af parterne i overensstemmelse med fiskeriaftalens artikel 22. Artikel 22 Ikrafttræden Denne protokol træder i kraft på den dato, hvor parterne meddeler hinanden, at de nødvendige procedurer i forbindelse hermed er afsluttet. Artikel 23 Revision Denne protokol kan revideres på initiativ af en af parterne i overensstemmelse med fiskeriaftalens artikel 23. Oversigt over fiskerikategorier, jf. artikel 3, stk. 1 Fiskerikategorier Samlet tilladt fangstmængde og referencemængde 1 Fartøjer, som fisker krebsdyr, med undtagelse af languster og krabber 5 000 ton 2 Trawlere (uden fryseanlæg) og langlinefartøjer med bundline til fiskeri efter senegalesisk kulmule 6 000 ton 2a Trawlere (med fryseanlæg), som fisker efter senegalesisk kulmule Senegalesisk kulmule: 3 500 ton Europæisk loligo: 1 450 ton Sepiablæksprutte: 600 ton 3 Fartøjer, som fisker andre demersale arter end senegalesisk kulmule, med andre redskaber end trawl 3 000 ton 4 Notfartøjer til tunfiskeri 14 000 ton (referencemængde) 5 Stangfiskerfartøjer til tunfiskeri og langlinefartøjer med flydeline 7 000 ton (referencemængde) 6 Frysetrawlere til pelagisk fiskeri 225 000 ton* 7 Fartøjer uden fryseanlæg til pelagisk fiskeri 15 000 ton** 8 Blæksprutte [pm] ton * Med en tilladt overskridelse på 10 % uden virkning for den finansielle modydelse, der er indbetalt af Unionen for adgangen ** Hvis disse fiskerimuligheder udnyttes, skal de fratrækkes den samlede tilladte fangstmængde, som er afsat til kategori 6. På grundlag af den foreliggende videnskabelige rådgivning fastsætter de to parter i fællesskab inden for rammerne af Den Blandede Komité tildeling af fiskerimuligheder for frysetrawlere, som fisker efter demersale arter for hvilke det er fastslået, at der er ressourcer i overskud.



BILAG 1 BETINGELSER FOR EU-FARTØJERS FISKERI I MAURETANIENS FISKERIZONE KAPITEL I GENERELLE BESTEMMELSER 1. Udpegning af ansvarlige myndigheder Med henblik på anvendelsen af dette bilag, og medmindre andet er fastsat, forstås ved enhver henvisning til en ansvarlig myndighed i henholdsvis Den Europæiske Union og Mauretanien følgende:

–For Den Europæiske Union: Europa-Kommissionen, i givet fald via Den Europæiske Unions delegation i Nouakchott (kontaktpunkt), i det følgende benævnt "Unionen" –For Mauretanien: Ministeriet for Fiskeri og Havøkonomi (MPEM), i det følgende benævnt "ministeriet". 2. Mauretaniens fiskerizone Koordinaterne for Mauretaniens fiskerizone er nærmere angivet i tillæg 1. EU-fartøjerne kan udøve deres fiskeriaktiviteter inden for de begrænsninger, der er fastsat for hver kategori i de specifikationsblade, som er opført i tillæg 2. 3. Identifikation af fartøjer 3.1. Alle EU-fartøjer skal være identitetsmærket efter EU-bestemmelserne på området. Disse bestemmelser skal meddeles ministeriet inden protokollens midlertidige anvendelse. Enhver ændring af bestemmelserne skal meddeles ministeriet senest én måned før, at den træder i kraft. 3.2. Et fartøj, der skjuler sin mærkning, sit navn eller registreringsnummer, kan idømmes sanktioner efter gældende mauretansk lovgivning. 4. Bankkonti De beløb, som EU-fartøjerne skal betale, indbetales til Mauretaniens statskasse (Trésor public de la Mauritanie) på konti, der er åbnet i Mauretaniens finansministerium (trésorerie générale de la Mauritanie) til dette formål. Inden protokollen træder i kraft, giver Mauretanien Unionen oplysning om, hvilken bankkonto eller hvilke bankkonti (BIC- og IBAN-kode) de beløb, som EU-fartøjerne skal betale i henhold til protokollen, skal indsættes på. Omkostningerne i forbindelse med bankoverførslerne afholdes af rederne. 5. Betalingsbetingelser Betalingerne foretages i euro på følgende måde: — Gebyrer: ved overførsel til en af de bankkonti, der er nævnt i punkt 4, med Mauretaniens statskasse (Trésor de la Mauritanie) som modtager. — omkostninger i forbindelse med den parafiskale afgift, der er nævnt i kapitel III, punkt 3: ved overførsel til en af de bankkonti, der er nævnt i punkt 4, med den mauretanske kystvagt som modtager. — Bøder: ved overførsel til en af de bankkonti, der er nævnt i punkt 4, med Mauretaniens statskasse (Trésor de la Mauritanie) som modtager. 6. Udpegning af en repræsentant Hvert EU-fartøj, der fisker i henhold til aftalen, skal være repræsenteret ved en repræsentant med bopæl i Mauretanien. KAPITEL II LICENSER Parterne er enige om at fremme indførelsen af en elektronisk licensordning.

1. Ansøgning om licenser 1.1. Unionen fremsender elektronisk licensansøgninger til ministeriet inden for de grænser, der er fastlagt i protokollens tekniske datablade. 1.2. Denne fremsendelse finder sted 20 (tyve) kalenderdage før begyndelsen af gyldighedsperioden for de licenser, der ansøges om. 1.3. Unionen kan også elektronisk fremsende lister over fartøjer til ministeriet tyve (20) kalenderdage før begyndelsen af gyldighedsperioden for de licenser, der ansøges om. 1.4. Listerne indeholder for de enkelte fiskerikategorier følgende oplysninger: a) antal fartøjer b) for hvert fartøj, de vigtigste tekniske kendetegn, jf. tillæg 3, ifølge oplysningerne i Den Europæiske Unions fiskerfartøjsregister c) fiskeredskaber d) det beløb, der skal betales, opdelt efter fiskerikategori e) antal mauretanske sømænd, som skal påmønstre i henhold til dette bilags kapitel IX. 1.5. Ved fornyelsen af en licens under denne protokol for hvert kvartal eller for hvert år for et fartøj, hvis tekniske karakteristika ikke er blevet ændret, ledsages ansøgningen om fornyelse kun af dokumentation for betaling af afgifter og den parafiskale afgift. 2. Nødvendig dokumentation ved ansøgning om licens 2.1. Unionen indgiver ved ministeriet en licensansøgning for hvert fartøj, der indeholder følgende: — de oplysninger, der er angivet i tillæg 3 — bevis for betaling af skyldige beløb i henhold til licensen og den parafiskale afgift 2.2. Ved den første ansøgning om fiskeri i Mauretanien fremlægges også følgende dokumenter i elektronisk form: a) en af flagstaten bekræftet kopi af det internationale målebrev med angivelse af fartøjets tonnage i GT, som er certificeret af anerkendte internationale organer b) et nyligt taget farvefoto (må højst være ét år gammelt), der er bekræftet af flagstatens kompetente myndigheder, og som viser fartøjet fra siden i dets aktuelle tilstand, og hvor fartøjets navn og i givet fald fartøjets internationale radiokaldesignal er synligt. Fotoet, der er overført i elektronisk format, har en minimumsopløsning på 72 dpi (1 400 × 1 050 pixels). Hvis det overføres i papirformat, skal fotoet have en minimumsstørrelse på 15 cm × 10 cm c) de oplysninger, der i henhold til Mauretaniens lovgivning kræves for at blive optaget i Mauretaniens nationale fartøjsregister. For denne optagelse opkræves der ingen gebyrer for registrering. Inspektionen i forbindelse med registreringen i Mauretaniens nationale fartøjsregister er rent administrativ. 2.3. Ved enhver ændring af fartøjets tonnage er rederen forpligtet til for det pågældende fartøj at fremsende en kopi af det nye internationale målebrev udtrykt i GT samt dokumentation for begrundelsen for en sådan ændring, herunder en kopi af den anmodning, som rederen har indgivet til sine kompetente myndigheder, disse myndigheders godkendelse og nærmere oplysninger om de foretagne ændringer. Ligeledes skal der forelægges et nyt fotografi i tilfælde af ændring af fartøjets struktur eller dets ydre.

3. Ret til fiskeri 3.1. Ansøgninger om fiskerilicens indgives kun for fartøjer, for hvilke der er indgivet de dokumenter, der kræves i henhold til punkt 2.1 og i givet fald punkt 2.2. 3.2. Ethvert fartøj, der ønsker at udøve fiskeri i henhold til denne protokol, skal være opført i Den Europæiske Unions fiskerfartøjsregister og være berettiget til at fiske i Mauretaniens fiskerizone. Fartøjet skal ikke optages, hvis det er et IUU-fartøj. 3.3. For at et fartøj er berettiget til at fiske i Mauretaniens fiskerizone, må hverken rederen, fartøjsføreren eller fartøjet være omfattet af forbud mod fiskeri i Mauretanien. De skal have opfyldt deres forpligtelser over for de mauretanske myndigheder, dvs. de skal have afviklet alle tidligere forpligtelser som følge af deres fiskeri i Mauretanien. 4. Udstedelse af licenser 4.1. Ministeriet udsteder licenser for fartøjer senest ti (10) kalenderdage efter modtagelsen af en fuldstændig ansøgning med forbehold af kvittering for betaling udstedt af statskassen. 4.2. Originaleksemplarerne af licenserne kan rekvireres hos ministeriets kompetente tjenestegrene. Ministeriet sender elektronisk en scannet fotokopi af disse originaler til Unionen (EU-delegationen og Europa-Kommissionen). 4.3. Licenserne skal desuden indeholde oplysninger om gyldighedsperioden, fartøjets tekniske kendetegn, antallet af mauretanske og udenlandske sømænd og referencer til betalinger af afgifter. 4.4. Fartøjer, som tildeles en licens, opføres på den liste over fartøjer med tilladelse til fiskeri, der straks og samtidig sendes til den mauretanske kystvagt og til Unionen. Ministeriet giver Unionen meddelelse om ansøgninger om licens, der ikke er blevet imødekommet. I så fald beregner ministeriet, om sådanne afviste ansøgere måtte have et tilgodehavende, når eventuelt ubetalte bøder er trukket fra eventuelt foretagne indbetalinger. 4.5. Licensen skal altid medføres om bord på det fartøj, den gælder for, og skal ved enhver kontrol fremvises for kontrolmyndighederne. Som overgangsforanstaltning har fartøjet i en periode på højst 30 kalenderdage efter datoen for udstedelsen af licensen tilladelse til at have en kopi af denne licens om bord under udøvelsen af sine aktiviteter i Mauretanien, hvis fartøjet faktisk er opført på den liste over fartøjer med tilladelse til fiskeri, som er omhandlet i punkt 4.4. Denne kopi anses som ligestillet med originalen. 5. Licensernes gyldighedsperiode og anvendelse 5.1. Licensen er kun gyldig i den periode, der er betalt afgift for, og på de betingelser, der er fastsat i specifikationsbladet for den pågældende kategori. Licenserne udstedes efter kategori for en periode på 3 eller 12 måneder: –tre måneder for fartøjer i kategori 1 (rejefiskerfartøjer), 2, 2a, 3 (fartøjer til fiskeri efter demersale arter) og 6 (fartøjer, der fisker efter små pelagiske arter) –12 måneder for fartøjer for kategori 4 og 5 (tunfiskerfartøjer). De kan fornyes. Licensers gyldighedsperiode starter den første dag i den periode, der ansøges om. Licenser på tre måneder for fartøjer i kategori 1 (rejefiskerfartøjer), 2, 2a, 3 (fartøjer, der fisker efter demersale arter), 6 og 7 (fartøjer, der fisker efter små pelagiske arter) er gyldige fra den 1. januar, den 1. april, den 1. juli eller den 1. oktober, undtagen for den første periode, der begynder på datoen for protokollens midlertidige anvendelse. Gyldighedsperioden for licenser for kategori 4 og 5 fastsættes på basis af kalenderårsperioder fra den 1. januar til den 31. december. Protokollens første periode begynder den dato, hvor den tages i midlertidig anvendelse, og slutter den 31. december samme år. Gyldighedsperioden for alle licenser ender ved udløbet af protokollens anvendelsesperiode.

Gyldighedsperioden kan ikke begynde i én periode og slutte i den følgende periode. For at lette kontrollen ved indsejling i og udsejling fra fiskerizonen kan notfartøjer til tunfiskeri, stangfiskerfartøjer til tunfiskeri og langlinefartøjer, der er i besiddelse af fiskerilicenser udstedt i landene i delregionen, på ansøgningen om licens anføre land, art(er) og gyldighedsperiode for disse licenser. 5.2. Udstedelsen af en licens berører ikke fartøjets faktiske tilstedeværelse i Mauretaniens fiskerizone i gyldighedsperioden for denne licens. 5.3. Hver licens udstedes for et bestemt fartøj. Den kan ikke overdrages. Hvis licensen bortkommer, eller fartøjet oplægges i en længere periode som følge af alvorlige tekniske vanskeligheder, eller på grund af force majeure, erstattes licensen for dette fartøj med en licens for et andet fartøj i samme fiskerikategori, dog uden at den tilladte bruttotonnage (GT) for denne kategori overskrides. 5.4. Det beskadigede fartøjs reder eller dennes repræsentant returnerer fiskerilicensen til ministeriet med henblik på annullering. 5.5. De supplerende betalinger, der i tilfælde af erstatning af en licens kan være nødvendige, foretages inden udstedelsen af erstatningslicensen. 6. Tekniske inspektioner 6.1. Hvert EU-fartøj skal en gang om året og efter ændring af fartøjets tonnage eller ændring af fiskerikategori med heraf følgende anvendelse af andre fiskeredskaber give møde i havnen i Nouadhibou for at blive inspiceret i henhold til gældende mauretansk lovgivning. Disse inspektioner skal finde sted senest 48 timer efter fartøjets ankomst til havnen. 6.2. Alle notfartøjer til tunfiskeri, stangfiskerfartøjer til tunfiskeri og langlinefartøjer, der for første gang fisker i henhold til denne aftale, inspiceres i henhold til gældende mauretansk lovgivning, inden der udstedes licens. Inspektionerne kan finde sted i en havn i udlandet efter aftale. Samtlige udgifter i forbindelse med denne inspektion afholdes i så fald af rederen. 6.3. Efter veloverstået teknisk inspektion udstedes der en overensstemmelsesattest til fartøjets fører for en periode svarende til licensens gyldighedsperiode, og denne periode forlænges gratis de facto for de fartøjer, der fornyer deres licens i det pågældende år. Denne attest skal til stadighed forefindes om bord. Denne attest skal til stadighed forefindes om bord. For kategorien fartøjer, der fisker efter pelagiske arter, skal det i attesten angives, om fartøjet er i stand til gennemføre omladning. 6.4. Formålet med den tekniske inspektion er at kontrollere, at de tekniske karakteristika og redskaberne om bord opfylder bestemmelserne og at kontrollere, at bestemmelserne vedrørende det mauretanske mandskab er opfyldt. 6.5. Inspektionsudgifterne afholdes af rederne og fastsættes efter tariffen i den mauretanske lovgivning og meddeles Unionen inden protokollens ikrafttræden. De kan ikke være højere end de beløb, der normalt betales af de øvrige fartøjer for samme ydelser. 6.6. Manglende overholdelse af bestemmelserne i punkt 6.1 og 6.2 medfører, at licensens gyldighed suspenderes, og at fartøjet pålægges sanktioner, indtil rederen har opfyldt sine forpligtelser. KAPITEL III GEBYRER 1. Gebyrer 1.1. Gebyrerne beregnes for hvert fartøj på de betingelser og efter de satser, der er fastsat i protokollens specifikationsblade. Gebyrerne omfatter alle afgifter og skatter, med undtagelse af den parafiskale afgift, havneafgifter og afgifter for tjenesteydelser. 1.2. Gebyrerne beregnes af ministeriet under hensyntagen til fangsterne udtrykt i kg levende vægt som angivet i fiskerilogbøgerne og korrigeret under inspektionen og i overensstemmelse med det tilhørende specifikationsblad i tillæg 2. 1.3. Opgørelser over gebyrer meddeles af ministeriet til rederne eller til deres repræsentanter senest en måned efter udløbet af licensernes gyldighed. Samtidig sendes en kopi af denne opgørelse til Unionen.

1.4 Afgifterne beregnes i forhold til fiskerilicensens faktiske gyldighedsperiode under hensyntagen til eventuelle biologiske hvileperioder. Hvis licensens faktiske gyldighedsperiode nedsættes med mere end en måned af årsager, der indtræffer, efter at afgiften er betalt, finder punkt 1.5 anvendelse. 1.5. Gebyrerne betales ved overførsel til en af de bankkonti, der er omhandlet i kapitel I, punkt 4. I tilfælde af overbetaling udsteder Mauretaniens statskasse en kreditnota til rederen eller dennes repræsentant: Denne kreditnota kan fratrækkes en senere betaling. 1.6. Unionen udarbejder en finansieringsoversigt på grundlag af de aggregerede fangster i sin database og størrelsen af den afgift og det forskud, der er betalt (ekskl. parafiskal afgift), og fremsender den til Mauretanien for at sikre overensstemmelse med de afgifter, som Mauretanien har beregnet i henhold til punkt 1.2. Ved uenighed om størrelsen af de fastsatte gebyrer holder de to parter straks samråd, herunder også inden for rammerne af Den Blandede Komité, hvis det er nødvendigt, og foranstalter en kontrol af fangstopgørelserne samt en beregning af de relevante gebyrer. 1.7. Den endelige opgørelse over de årlige fangster fastlægges i en aftale mellem parterne i Den Blandede Komité. 2. Naturalydelser 2.1. EU-redere, der er ansvarlige for frysetrawlere til pelagisk fiskeri og rejefiskerfartøjer (hvad angår deres bifangster af fisk), som fisker inden for rammerne af denne protokol, bidrager til politikken for uddeling af fisk til trængende befolkningsgrupper med 2 % af de fangster af pelagiske arter, som de har omladet eller landet efter en fangstrejse. 2.2. For frysetrawlere til pelagisk fiskeri i fiskerikategori 6 beregnes de 2 % ud fra de samlede fangstmængder uanset art og deres kommercielle værdi og lægges til den samlede tilladte fangstmængde. Fangster, der overføres som naturalydelse, skal afspejle sammensætningen pr. art af de samlede fangstmængder, som forefindes om bord på fartøjet på det tidspunkt omladningen af de 2 % sker. For fartøjer, som fisker efter hestemakrel og makrel, kan de 2 % dog tages fra fangsterne af størrelse L eller, hvis dette ikke er muligt, af størrelse M For fartøjer i fiskerikategori 1 beregnes de 2 % på grundlag af den samlede bifangst af fisk. 2.3. Overførslen af fangster som naturalydelse foretages hos Société Nationale de Distribution de Poisson (Det Nationale Selskab for Distribution af Fisk). Der udfærdiges systematisk et bevis for modtagelse af denne naturalydelse, og det underskrives af en repræsentant for Société Nationale de Distribution de Poisson; en kopi af dette bevis udleveres til fartøjets fører. 2.4. Overførslen af fangster som naturalydelse kan foretages ved landing i havn eller omladning på reden. Ved omladning på reden skal de fartøjer, som sikrer landingen af disse fangster, være fuldt ud tilpasset de krævede operationer for at sikre, at afviklingen heraf gennemføres problemfrit. Føreren af fartøjet til pelagisk fiskeri kan i samråd med sin repræsentant og med Société Nationale de Distribution de Poisson vælge det mauretanske fartøj, der er bedst egnet til gennemførelsen af disse operationer. 2.5. Hvis der er åbenlys risiko eller mangler hvad angår sikkerheden for fiskerfartøjet, for det mauretanske fartøj eller for disses besætninger, kan føreren af fiskerfartøjet nægte at gennemføre landingen af fangsterne med nævnte mauretanske fartøj. Han henvender sig i dette tilfælde til repræsentanten for Société Nationale de Distribution de Poisson, som tildeler ham et andet fartøj. 2.6. Landingen af fangster som naturalydelse skal planlægges og tilrettelægges på en sådan måde, at det ikke hindrer fiskerfartøjet i at afvikle sine aktiviteter gnidningsløst. 2.7. Hvis der ikke er tilstrækkelig lagerkapacitet på tidspunktet for landingen af fangsten, fritages fartøjsføreren fuldstændigt og endegyldigt for sin forpligtelse til landing som naturalydelser for den pågældende fangstrejse. Fartøjsføreren modtager herefter en attest fra repræsentanten for Société Nationale de Distribution de Poisson, hvori det bekræftes, at naturalydelsen ikke har kunnet landes på grund af manglende lagerplads på land. De fangster, der ikke landes på grund af manglende lagerplads og beholdes om bord, skal trækkes fra den samlede tilladte fangstmængde. 2.8. Naturalydelsen udelukker udtrykkeligt, at andre former for bidrag kan pålægges. Den kan under ingen omstændigheder give anledning til en omregning i form af et tilsvarende pengebeløb eller til stiftelse af gæld. 2.9. De fangster, der afsættes til naturalydelser, overdrages til Société Nationale de Distribution de Poisson, hvorefter de videregives til trængende befolkningsgrupper på de betingelser, der foreskrives i den mauretanske lovgivning. 2.10. Société Nationale de Distribution de Poisson udarbejder hvert år en rapport om anvendelsen af denne naturalydelse, modtagerne heraf, de videregivne mængder og betingelserne for distribution af disse mængder. Rapporten evalueres af Den Blandede Komité. 2.11. I tilfælde af vanskeligheder ved anvendelsen af disse bestemmelser holder de to parter samråd, herunder også inde for rammerne af Den Blandede Komité, for at udveksle alle relevante oplysninger om anvendelsen og finde frem til de bedst egnede løsninger til at løse disse vanskeligheder. 3. Parafiskal afgift

3.1. Satserne for den parafiskale afgift for fiskerfartøjer, som betales i udenlandsk valuta, jf. bestemmelserne i dekret om indførelse af den parafiskale afgift, er som følger Fiskerikategorierne krebsdyr, blæksprutte og demersalt fiskeri: gælder for kategori 1, 2, 2a og 3 Tonnage (GT) Beløb pr. kvartal (MRO) < 99 5 000 100-200 10 000 201-400 20 000 401-600 40 000 > 600 60 000 Fiskerikategorien pelagiske arter (små og store): gælder for fiskerikategori 4, 5, 6, og 7 Tonnage Beløb pr. måned (MRO) < 2 000 5 000 2 001-3 000 15 000 3 001-5 000 50 000 5 001-7 000 75 000 7 001-9 000 100 000 > 9 000 130 000 3.2. Bortset fra fiskerikategori 4 og 5 skal den parafiskale afgift betales for ét eller flere kvartaler, uanset en eventuel biologisk hvileperiode. 3.3. Den omregningskurs (MRO/EUR), der anvendes ved betaling af den parafiskale afgift for et kalenderår, er gennemsnitskursen i det foregående år, som beregnes af Mauretaniens nationalbank og meddeles af ministeriet senest den 1. december året før anvendelsen. Hvis der ikke meddeles en sådan sats, finder den tidligere sats anvendelse. 3.4. Et kvartal svarer til en af de tremånedersperioder, der begynder enten den 1. oktober, den 1. januar, den 1. april eller den 1. juli, bortset fra protokollens første og sidste periode. 4. Særlige betingelser for tunfiskerfartøjer 4.1. De fangstopgørelser, som hver tunfartøjsfører udarbejder, og som EIS-systemet dagligt udsender til den mauretanske kystvagt, anvendes af de nationale videnskabelige institutter såsom IRD (Institut de Recherche pour le Développement), IEO (Instituto Espanol de Oceanografia) og IPMA (Instituto Portugues Mar e Atmosfera) De leveres også hvert år elektronisk til IMROP (Mauretaniens institut for oceanografisk forskning og fis